
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 234 

23 Οκτωβρίου 2014 


ΝΟΜΟΣ ΥΠ’ ΑΡΙΘ. 4304 

Έλεγχος των οικονομικών και πολιτικών κομμάτων και 
των αιρετών αντιπροσώπων Βουλής και Ευρωπαϊκού 
Κοινοβουλίου και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο 1 

Το άρθρο 1 του ν. 3023/2002 αντικαθίσταται ως ακο¬ 
λούθως: 

«Άρθρο 1 

Ορισμοί, Διακρίσεις - ύψος 
και δικαιούχοι κρατικής χρηματοδότησης 

1. α) Χρηματοδότηση: δωρεά, εισφορά, έκπτωση, εισφο¬ 
ρά σε είδος, οικονομική ενίσχυση προς τους δικαιούχους 
χρηματοδότησης. 

β) Κρατική χρηματοδότηση: η νομοθετικά προβλεπόμενη 
οικονομική ενίσχυση σε δικαιούχους κρατικής χρηματοδό¬ 
τησης. Η κρατική χρηματοδότηση διακρίνεται σε: 

βα) Τακτική κρατική χρηματοδότηση: η οικονομική ενί¬ 
σχυση που παρέχεται κατ’ έτος από μέρος των πραγμα- 
τοποιηθέντων καθαρών εσόδων του ετήσιου Κρατικού 
Απολογισμού του προηγούμενου οικονομικού έτους, σε 
πολιτικά κόμματα και συνασπισμούς κομμάτων για την 
κάλυψη των λειτουργικών δαπανών τους. 

ββ) Εκλογική κρατική χρηματοδότηση: η οικονομική 
ενίσχυση που παρέχεται από μέρος των πραγματοποιη- 
θέντων καθαρών εσόδων του ετήσιου Κρατικού Απολο¬ 
γισμού του προηγούμενου της διεξαγωγής των εκλογών 
οικονομικού έτους, σε πολιτικά κόμματα και συνασπισμούς 
κομμάτων για την κάλυψη των εκλογικών δαπανών τους 
και 

βγ) Κρατική χρηματοδότηση για ερευνητικούς και επι¬ 
μορφωτικούς λόγους: ετήσια οικονομική ενίσχυση από 
μέρος των πραγματοποιηθέντων καθαρών εσόδων του 
ετήσιου Κρατικού Απολογισμού του προηγούμενου οι¬ 
κονομικού έτους σε πολιτικά κόμματα και συνασπισμούς 
κομμάτων που είναι δικαιούχοι κρατικής χρηματοδότησης, 
για ίδρυση και λειτουργία κέντρων ερευνών και μελετών, 
καθώς και τη διοργάνωση προγραμμάτων επιμόρφωσης 
των στελεχών τους. 

γ) Ιδιωτική χρηματοδότηση: η οικονομική ενίσχυση 
οποιοσδήποτε μορφής που παρέχεται σε δικαιούχους 


χρηματοδότησης από φυσικά ή από νομικά πρόσωπα που 
δεν ανήκουν στο στενό ή ευρύτερο δημόσιο τομέα, 
δ) Περίοδος ελέγχου προεκλογικών δαπανών: 
δα) Το χρονικό διάστημα έξι (6) μηνών πριν από την 
προκήρυξη των τακτικών γενικών βουλευτικών εκλογών 
ή των εκλογών για την ανάδειξη των Ελλήνων αντιπρο¬ 
σώπων στο Ευρωπαϊκό Κοινοβούλιο. 

δβ) Τ ο χρονικό διάστημα που καθορίζεται με απόφαση 
της Επιτροπής Ελέγχου του άρθρου 3α του ν. 3213/2003 
όπως ισχύει, σε περίπτωση προκήρυξης έκτακτων γενικών 
βουλευτικών εκλογών που δεν μπορεί να υπερβαίνει το 
διάστημα έξι (6) μηνών πριν από την ημερομηνία διεξα¬ 
γωγής των εκλογών, 
ε) Δικαιούχοι χρηματοδότησης: 
εα) Πολιτικά κόμματα ή συνασπισμοί κομμάτων, 
εβ) Υποψήφιοι ή και αιρετοί αντιπρόσωποι της Βουλής 
των Ελλήνων και του Ευρωπαϊκού Κοινοβουλίου. 

στ) Δικαιούχοι κρατικής χρηματοδότησης: οι έχοντες 
αξίωση καταβολής κρατικής χρηματοδότησης, ήτοι: 

στα) Τ α πολιτικά κόμματα και οι συνασπισμοί κομμάτων 
που εκπροσωπούνται στη Βουλή των Ελλήνων με αντιπρο¬ 
σώπους εκλεγμένους στις τελευταίες γενικές βουλευτικές 
εκλογές από τους συνδυασμούς του ίδιου κόμματος ή 
συνασπισμού. 

στβ) Τα πολιτικά κόμματα και οι συνασπισμοί, τα οποία 
στις τελευταίες γενικές βουλευτικές εκλογές είχαν καταρ¬ 
τίσει πλήρεις συνδυασμούς, τουλάχιστον στο εβδομήντα 
τοις εκατό (70%) των εκλογικών περιφερειών της χώρας 
και συγκεντρώσει αριθμό ψήφων, τουλάχιστον, ίσο με το 
ένα κόμμα πέντε τοις εκατό (1.5%) του συνόλου των έγκυ¬ 
ρων ψηφοδελτίων της Επικράτειας. 

στγ) Τα πολιτικά κόμματα και οι συνασπισμοί, που έχουν 
εκλέξει αντιπροσώπους στις τελευταίες εκλογές για την 
ανάδειξη των Ελλήνων αντιπροσώπων στο Ευρωπαϊκό 
Κοινοβούλιο. 

στδ) Τα πολιτικά κόμματα και οι συνασπισμοί, τα οποία 
στις τελευταίες εκλογές για την ανάδειξη των Ελλήνων 
αντιπροσώπων στο Ευρωπαϊκό Κοινοβούλιο συγκέντρω¬ 
σαν αριθμό ψήφων, τουλάχιστον, ίσο με το ένα κόμμα 
πέντε τοις εκατό (1,5%) του συνόλου των έγκυρων ψηφο¬ 
δελτίων της Επικράτειας. 

ζ) Έσοδα πολιτικών κομμάτων και συνασπισμών κομ¬ 
μάτων: 

ζα) Τ α ποσά που συγκεντρώνουν τα πολιτικά κόμματα 
και οι συνασπισμοί κομμάτων από πόσης φύσης οικο¬ 
νομική ενίσχυση από κάθε πηγή και ιδίως από τακτικές 

και έκτακτες εισφορές μελών, βουλευτών, υποστηρικτών, 
ψηφοφόρων και φίλων, οικονομικές εξορμήσεις, δωρεές, 
δάνεια, μερίσματα, τόκους, την εκμετάλλευση της κινητής 
ή ακίνητης περιουσίας τους ή οποιαδήποτε άλλη δρα¬ 
στηριότητα. 

ζβ) Η κρατική χρηματοδότηση των δικαιούχων αυτής. 
η)Έσοδα υποψηφίων ή/και αιρετών αντιπροσώπων της 
Βουλής των Ελλήνων και του Ευρωπαϊκού Κοινοβουλίου: 
πάσης φύσης οικονομική ενίσχυση που συγκεντρώνουν 
οι υποψήφιοι ή/και οι αιρετοί αντιπρόσωποι της Βουλής 
των Ελλήνων και του Ευρωπαϊκού Κοινοβουλίου από κάθε 
είδους πηγή και ιδίως από υποστηρικτές, ψηφοφόρους και 
φίλους, οικονομικές εξορμήσεις, δωρεές, δάνεια, μερίσμα¬ 
τα, τόκους, την εκμετάλλευση της κινητής ή ακίνητης πε¬ 
ριουσίας τους ή οποιαδήποτε άλλη δραστηριότητα κατά 
τη διάρκεια της περιόδου ελέγχου των προεκλογικών 
δαπανών και της θητείας τους αντίστοιχα. 

θ) Δαπάνες πολιτικών κομμάτων και συνασπισμών κομ¬ 
μάτων: τα πάσης φύσεως και προέλευσης ποσά που δια¬ 
θέτουν τα πολιτικά κόμματα και οι συνασπισμοί κομμάτων 
για την αντιμετώπιση κάθε είδους αναγκών τους κατά 
τη διάρκεια της βουλευτικής περιόδου και της περιόδου 
ελέγχου των προεκλογικών δαπανών. 

ι) Δαπάνες αιρετών αντιπροσώπων της Βουλής των 
Ελλήνων και του Ευρωπαϊκού Κοινοβουλίου: τα πάσης 
φύσεως και προέλευσης ποσά που διαθέτουν οι αιρετοί 
αντιπρόσωποι της Βουλής των Ελλήνων και του Ευρω¬ 
παϊκού Κοινοβουλίου για την αντιμετώπιση κάθε είδους 
αναγκών τους κατά τη διάρκεια της βουλευτικής περιόδου. 

ια) Εκλογικές δαπάνες υποψηφίων ή/και αιρετών αντι¬ 
προσώπων της Βουλής των Ελλήνων και του Ευρωπαϊκού 
Κοινοβουλίου: τα ποσά που καταβάλλονται για τις ανάγκες 
των υποψηφίων ή/και αιρετών αντιπροσώπων της Βουλής 
των Ελλήνων και του Ευρωπαϊκού Κοινοβουλίου κατά τη 
διάρκεια της περιόδου ελέγχου των προεκλογικών δαπα¬ 
νών. Κάθε είδους προσφορές, δωρεές, αποτιμώμενες σε 
χρήμα παροχές σε είδος και διευκολύνσεις, αμειβόμενη 
εργασία προς αυτούς, κάθε ποσό που καταβάλλεται για 
τη μίσθωση αιθουσών και πολιτικών γραφείων, την αγορά, 
έκδοση, κυκλοφορία και διακίνηση εντύπων, την καταχώρι¬ 
ση και προβολή μηνυμάτων από τον τύπο και την παροχή 
κάθε μορφής υπηρεσιών από επιχειρήσεις διαφημίσεων, 
τύπου και δημοσίων σχέσεων. 

ιβ) Τραπεζικός λογαριασμός: λογαριασμός που τηρείται 
αποκλειστικά σε ελληνικό πιστωτικό ίδρυμα εδρεύον και 
εγκατεστημένο στην Ελληνική Επικράτεια, μέσα από τον 
οποίο διακινούνται υποχρεωτικά όλα τα έσοδα και τα έξο¬ 
δα κάθε πολιτικού κόμματος και συνασπισμού κομμάτων, 
καθώς και υποψηφίων ή/και αιρετών αντιπροσώπων της 
Βουλής των Ελλήνων και του Ευρωπαϊκού Κοινοβουλίου. 

ιγ) Εισφορές σε είδος: κάθε είδους παροχές και διευκο¬ 
λύνσεις στους δικαιούχους που δεν είναι χρηματικές αλλά 
αποτιμώνται σε χρήμα, όπως είναι ιδίως η εργασία που 
παρέχεται από δημοσίους υπαλλήλους που έχουν απο¬ 
σπαστεί ή διατεθεί στους δικαιούχους χρηματοδότησης. 
Οι εισφορές σε είδος περιλαμβάνονται στα έσοδα των 
δικαιούχων χρηματοδότησης. 

ιδ) Ελεγχόμενα πρόσωπα: Τα πρόσωπα που εμπίπτουν 
στις αρμοδιότητες της Επιτροπής Ελέγχου του παρόντος 
νόμου ως προς τις δαπάνες και τα έσοδά τους, ήτοι: 

ιδα) Οι δικαιούχοι χρηματοδότησης, όπως αυτοί ορίζο¬ 
νται στην περίπτωση εα' του παρόντος άρθρου. 

ιδβ) Οι υποψήφιοι αντιπρόσωποι της Βουλής των Ελλή¬ 
νων και του Ευρωπαϊκού Κοινοβουλίου. 


ιδγ) Οι αιρετοί αντιπρόσωποι της Βουλής των Ελλήνων 
και του Ευρωπαϊκού Κοινοβουλίου. 

ιδδ) Οι υποψήφιοι εκλογικοί συνδυασμοί του α' και β' 
βαθμού τοπικής αυτοδιοίκησης ως προς τα στοιχεία του 
στοιχείου ε' της παραγράφου 1 του άρθρου 16 του πα¬ 
ρόντος νόμου. 

ιδε) Οι διαφημιστικές εταιρείες, οι εταιρείες δημοσκοπή¬ 
σεων και οι εταιρείες μέσων μαζικής ενημέρωσης. 

ιε) Επιτροπή Ελέγχου: Η Επιτροπή Ελέγχου των Δη¬ 
λώσεων Περιουσιακής Κατάστασης του άρθρου 3Α του 
ν. 3213/2003, όπως ισχύει. 

2. Τα πολιτικά κόμματα και οι συνασπισμοί κομμάτων 
χρηματοδοτούνται από το Κράτος, προκειμένου να αντι¬ 
μετωπίζουν μέρος των δαπανών τους. 

3. Η τακτική κρατική χρηματοδότηση καταβάλλεται κατ’ 
έτος και ανέρχεται σε ποσοστό μηδέν κόμμα πέντε τοις 
χιλίοις (0,5%ο) επί των πραγματοποιηθέντων καθαρών 
εσόδων του ετήσιου Κρατικού Απολογισμού του προη¬ 
γούμενου οικονομικού έτους. Η τακτική κρατική χρηματο¬ 
δότηση χορηγείται στους υπό στοιχεία στα' και στβ' της 
παραγράφου 1 του παρόντος άρθρου δικαιούχους, για τη 
χρονική περίοδο από το επόμενο έτος εκείνου κατά το 
οποίο έλαβαν χώρα οι γενικές βουλευτικές εκλογές και 
στους υπό στοιχεία στγ' και στδ' της παραγράφου 1 του 
παρόντος άρθρου δικαιούχους, για τη χρονική περίοδο 
από το επόμενο έτος εκείνου κατά το οποίο έλαβαν χώρα 
οι εκλογές για την ανάδειξη των Ελλήνων αντιπροσώπων 
στο Ευρωπαϊκό Κοινοβούλιο. Η τακτική κρατική χρημα¬ 
τοδότηση χορηγείται έως και το έτος διεξαγωγής των 
επόμενων αντίστοιχων εκλογών. 

4. Η εκλογική κρατική χρηματοδότηση καταβάλλεται 
κάθε φορά που διεξάγονται γενικές βουλευτικές εκλογές 
ή εκλογές για την ανάδειξη των Ελλήνων αντιπροσώπων 
στο Ευρωπαϊκό Κοινοβούλιο και ανέρχεται σε ποσοστό 
μηδέν κόμμα μηδέν οκτώ τοις χιλίοις (0,08%ο) των πραγ- 
ματοποιηθέντων καθαρών εσόδων του ετήσιου Κρατι¬ 
κού Απολογισμού του προηγούμενου οικονομικού έτους, 
κατά τη διάρκεια του οποίου διεξάγονται οι εκλογές. Αν 
διεξαχθούν περισσότερες της μίας εκλογές, όπως αυτές 
ορίζονται στο προηγούμενο εδάφιο, κατά τη διάρκεια του 
ίδιου έτους, το ανωτέρω ποσοστό δεν μπορεί να υπερβεί, 
αθροιστικά, το μηδέν κόμμα δεκαπέντε τοις χιλίοις (0,15%ο). 
Για τους υπό στοιχείο στβ' και στδ' της παραγράφου 1 του 
παρόντος άρθρου δικαιούχους, οι προϋποθέσεις πρέπει 
να συντρέχουν στις γενικές βουλευτικές εκλογές και στις 
εκλογές για την ανάδειξη των Ελλήνων αντιπροσώπων 
στο Ευρωπαϊκό Κοινοβούλιο τις οποίες αφορά η χρημα¬ 
τοδότηση αντιστοίχως. 

5. Η κρατική χρηματοδότηση για ερευνητικούς και επι¬ 
μορφωτικούς λόγους που λαμβάνουν οι δικαιούχοι κρα¬ 
τικής χρηματοδότησης ανέρχεται συνολικά σε ποσό ίσο 
με το μηδέν κόμμα ένα τοις χιλίοις (0,Τ/οο) των πραγμα- 
τοποιηθέντων καθαρών εσόδων του ετήσιου Κρατικού 
Απολογισμού του προηγούμενου οικονομικού έτους. Η 
κατανομή της χρηματοδότησης γί αυτούς τους σκοπούς 
γίνεται με βάση την παράγραφο 1 του άρθρου 3 του πα¬ 
ρόντος νόμου. Με απόφαση του Υπουργού Εσωτερικών 
που εκδίδεται το πρώτο τρίμηνο κάθε έτους και δημοσι¬ 
εύεται στην Εφημερίδα της Κυβερνήσεως, καθορίζονται 
τα κόμματα και οι συνασπισμοί που δικαιούνται την πα¬ 
ραπάνω χρηματοδότηση, καθώς και τα αντίστοιχα ποσά. 
Στον έλεγχο που διενεργείται από την Επιτροπή, κατά το 
άρθρο 21 του παρόντος νόμου, εξετάζεται αν τα ποσά που 
χορηγήθηκαν σε κόμματα ή συνασπισμούς διατέθηκαν για 
δραστηριότητες της παρούσας παραγράφου. Σε αρνητική 

περίπτωση, το κόμμα ή ο συνασπισμός που έλαβε το ποσό 
υποχρεούται σε επιστροφή του. 

6. Οι αναγκαίες πιστώσεις για την κρατική χρηματοδό¬ 
τηση εγγράφονται στον προϋπολογισμό του Υπουργείου 
Εσωτερικών. 

7. Η κρατική χρηματοδότηση δεν υπόκειται σε φόρο. Πο¬ 
σοστό σαράντα τοις εκατό (40%) της συνολικής κρατικής 
χρηματοδότησης που λαμβάνει κάθε κόμμα και συνασπι¬ 
σμός κομμάτων είναι ακατάσχετο και ανεκχώρητο. Το 
ποσόν της ιδιωτικής χρηματοδότησης που δίδεται στους 
δικαιούχους χρηματοδότησης εκπίπτει ολόκληρο από το 
φορολογητέο εισόδημα του χρηματοδότη.» 

Άρθρο 2 

Το άρθρο 3 του ν. 3023/2002 αντικαθίσταται ως ακο¬ 
λούθως: 

«1. Το συνολικό ποσό της τακτικής κρατικής χρηματο¬ 
δότησης κατανέμεται στους δικαιούχους κρατικής χρη¬ 
ματοδότησης ως εξής: 

α. Ποσοστό ογδόντα τοις εκατό (80%) καταβάλλεται 
στους υπό το στοιχείο στα' της παραγράφου 1 του άρ¬ 
θρου 1 δικαιούχους και κατανέμεται, σύμφωνα με όσα 
ορίζονται στην παράγραφο 3 του παρόντος άρθρου. 

β. Ποσοστό δέκα τοις εκατό (10%) καταβάλλεται, ισό¬ 
ποσα, στους υπό το στοιχείο στγ' της παραγράφου 1 
του άρθρου 1 δικαιούχους. Στην κατανομή του ποσοστού 
αυτού μετέχουν και οι υπό το στοιχείο στα' του άρθρου 
1 δικαιούχοι. 

γ. Ποσοστό δέκα τοις εκατό (10%) χορηγείται ισόποσα 
στους υπό το στοιχείο στβ' της παραγράφου 1 του άρθρου 
1 δικαιούχους. Στην κατανομή του ποσοστού αυτού μετέ¬ 
χουν και οι υπό τα στοιχεία στα' και στγ' της παραγράφου 
1 του άρθρου 1 δικαιούχοι. Με απόφαση του Υπουργού 
Εσωτερικών, που εκδίδεται το πρώτο τρίμηνο κάθε έτους 
και δημοσιεύεται στην Εφημερίδα της Κυβερνήσεως, κα¬ 
θορίζονται οι δικαιούχοι που εμπίπτουν σε καθεμία από 
τις παραπάνω κατηγορίες και το ποσό τακτικής χρημα¬ 
τοδότησης που καταβάλλεται σε αυτούς. 

2. Το συνολικό ποσό της εκλογικής κρατικής χρηματο¬ 
δότησης κατανέμεται στους δικαιούχους ως εξής: 

α. Σε περίπτωση διενέργειας βουλευτικών εκλογών πο¬ 
σοστό πενήντα τοις εκατό (50%) καταβάλλεται στους υπό 
το στοιχείο στα' της παραγράφου 1 του άρθρου 1 δικαι¬ 
ούχους και ποσοστό δέκα τοις εκατό (10%) καταβάλλεται 
στους υπό το στοιχείο στγ' της παραγράφου 1 του άρθρου 
1 δικαιούχους. Σε περίπτωση διενέργειας εκλογών για 
την ανάδειξη των μελών του Ευρωπαϊκού Κοινοβουλίου, 
ποσοστό πενήντα τοις εκατό (50%) καταβάλλεται στους 
υπό το στοιχείο στγ' της παραγράφου 1 του άρθρου 1 
δικαιούχους και ποσοστό δέκα τοις εκατό (10%) κατα¬ 
βάλλεται στους υπό το στοιχείο στα' της παραγράφου 1 
του άρθρου 1 δικαιούχους. 

β. Ποσοστό σαράντα τοις εκατό (40%) καταβάλλεται 
στους υπό τα στοιχεία στβ' και στδ' της παραγράφου 1 
του άρθρου 1 δικαιούχους και κατανέμεται, σύμφωνα με 
όσα ορίζονται στην παράγραφο 3 του παρόντος άρθρου. 
Στην κατανομή του ποσοστού αυτού μετέχουν οι υπό τα 
στοιχεία στα' και στγ' της παραγράφου 1 του άρθρου 1 
δικαιούχοι. Με απόφαση του Υπουργού Εσωτερικών, που 
εκδίδεται το αργότερο οκτώ (8) ημέρες μετά την προκή¬ 
ρυξη των εκλογών και δημοσιεύεται στην Εφημερίδα της 
Κυβερνήσεως, καθορίζονται οι υπό τα στοιχεία στα' και 
στγ' της παραγράφου 1 του άρθρου 1 δικαιούχοι και το 
ποσό χρηματοδότησης που καταβάλλεται στον καθένα. 
Σε περίπτωση προκήρυξης εκλογών πριν από τη λήξη 


της βουλευτικής περιόδου εκδίδεται, με την παραπάνω 
διαδικασία, απόφαση για τον καθορισμό του ποσοστού 
χρηματοδότησης μέσα σε οκτώ (8) ημέρες από την προ¬ 
κήρυξη, εκτός αν έχει ήδη εκδοθεί σχετική απόφαση, σύμ¬ 
φωνα με το προηγούμενο εδάφιο. Με όμοια απόφαση, που 
εκδίδεται το αργότερο δύο (2) μήνες μετά τη διενέργεια 
των εκλογών, καθορίζονται τα κόμματα και οι συνασπισμοί 
που εμπίπτουν στην περίπτωση β' και το ποσό χρηματο¬ 
δότησης που καταβάλλεται στον καθένα. 

3. Για την κατανομή της τακτικής κρατικής χρηματοδό¬ 
τησης μεταξύ των υπό το στοιχείο στα' της παραγράφου 
1 του άρθρου 1 δικαιούχων, καθώς και της εκλογικής χρη¬ 
ματοδότησης, το ποσό που διατίθεται, για καθεμία από τις 
παραπάνω κατηγορίες, διαιρείται με το συνολικό αριθμό 
των έγκυρων ψηφοδελτίων που συγκέντρωσαν τα κόμμα¬ 
τα και οι συνασπισμοί που ανήκουν στην ίδια κατηγορία. 
Το πηλίκο αυτής πολλαπλασιάζεται με τον αριθμό των 
έγκυρων ψηφοδελτίων που συγκέντρωσε κάθε κόμμα ή 
συνασπισμός και το γινόμενο αντιστοιχεί στο ποσό, το 
οποίο δικαιούνται το κόμμα ή ο συνασπισμός. 

4. Το ποσό κρατικής χρηματοδότησης, το οποίο δικαι¬ 
ούται συνασπισμός, κατανέμεται μεταξύ των κομμάτων 
που τον απαρτίζουν με βάση τη μεταξύ τους συμφωνία. 
Η συμφωνία γνωστοποιείται στον Υπουργό Εσωτερικών, 
μέσα σε ένα (1) μήνα από τη διεξαγωγή των εκλογών. Αν 
η προθεσμία παρέλθει άπρακτη, το ποσό κατανέμεται 
ισόποσα μεταξύ των κομμάτων που τον απαρτίζουν. Σε 
περίπτωση αποχώρησης πολιτικού κόμματος από συνα¬ 
σπισμό, το ποσό της κρατικής χρηματοδότησης, το οποίο 
δικαιούται, κατανέμεται με βάση τη συμφωνία των κομ¬ 
μάτων που τον είχαν συγκροτήσει. Αν δεν υπάρχει ή δεν 
γνωστοποιηθεί σύμφωνα με την παρούσα παράγραφο, η 
συμφωνία, κατανέμεται, ισόποσα, μεταξύ των κομμάτων 
που απαρτίζουν το συνασπισμό, στα οποία συνυπολογί¬ 
ζεται και εκείνο που αποχώρησε.» 

Άρθρο 3 

Το άρθρο 5 του ν. 3023/2002 αντικαθίσταται ως ακο¬ 
λούθως: 

«Άρθρο 5 

Διακίνηση εσόδων και δαπανών 
πολιτικών κομμάτων και συνασπισμών κομμάτων 

1. Όλα τα έσοδα, όπως προσδιορίζονται στο στοιχείο 
ζ' της παραγράφου 1 του άρθρου 1, και οι δαπάνες, όπως 
προσδιορίζονται στο στοιχείο θ' του άρθρου 1, του κάθε 
κόμματος ή συνασπισμού, διακινούνται μέσω ενός έως 
τριών τραπεζικών λογαριασμών, που τηρούνται σε τρία 
πιστωτικά ιδρύματα της επιλογής του. Απαγορεύεται το 
άνοιγμα και η διατήρηση άλλων τραπεζικών λογαριασμών, 
εντός ή εκτός της Ελληνικής Επικράτειας. Όλα τα έσοδα 
καταλήγουν αποκλειστικά σε αυτούς τους τραπεζικούς 
λογαριασμούς του κάθε κόμματος ή συνασπισμού. Οι δα¬ 
πάνες των ανωτέρω δικαιούχων αποδεικνύονται με ταμει¬ 
ακές αποδείξεις, τιμολόγια, τραπεζικές επιταγές εμβάσμα¬ 
τα και κάθε άλλο πρόσφορο μέσο, ώστε να πιστοποιείται 
εμφανώς το πρόσωπο του χρηματοδότη. 

2. Όλα τα έσοδα και οι δαπάνες ανά νομικό πρόσωπο 
που λειτουργεί από τα πολιτικά κόμματα ή συνασπισμούς 
κομμάτων ως κέντρο ερευνών και μελετών, καθώς και για 
τη διοργάνωση προγραμμάτων επιμόρφωσης των στε¬ 
λεχών τους, διακινούνται μέσω ενός έως δύο τραπεζικών 
λογαριασμών, που τηρούνται σε δύο πιστωτικά ιδρύματα 
της επιλογής του νομικού προσώπου. Απαγορεύεται το 
άνοιγμα και η διατήρηση άλλων τραπεζικών λογαριασμών, 

εντός ή εκτός της Ελληνικής Επικράτειας. Όλα τα έσο¬ 
δα του νομικού προσώπου καταλήγουν αποκλειστικά σε 
αυτούς τους τραπεζικούς λογαριασμούς. Οι δαπάνες του 
νομικού προσώπου αποδεικνύονται με ταμειακές αποδεί¬ 
ξεις, τιμολόγια, τραπεζικές επιταγές, εμβάσματα και κάθε 
άλλο πρόσφορο μέσο, ώστε να πιστοποιείται εμφανώς το 
πρόσωπο του χρηματοδότη. 

3. Οι λογαριασμοί των παραγράφων 1 και 2 του παρό¬ 
ντος άρθρου γνωστοποιούνται, εντός δέκα (10) εργασίμων 
ημερών από το άνοιγμά τους, στην Επιτροπή Ελέγχου. Η 
ίδια Επιτροπή Ελέγχου κατά τις διατάξεις του πέμπτου 
Κεφαλαίου, ελέγχει λεπτομερώς την τήρηση των υποχρε¬ 
ώσεων που απορρέουν από το παρόν άρθρο. Το περιεχό¬ 
μενο μη δηλωμένων λογαριασμών κατάσχεται υπέρ του 
Ελληνικού Δημοσίου.» 

Άρθρο 4 

Το άρθρο 6 του ν. 3023/2002 αντικαθίσταται ως ακο¬ 
λούθως: 

«Άρθρο 6 

Διακίνηση εσόδων και δαπανών υποψηφίων 
ή/και αιρετών αντιπροσώπων της Βουλής 
των Ελλήνων και του Ευρωπαϊκού Κοινοβουλίου 

1. Όλα τα έσοδα και οι δαπάνες κάθε υποψηφίου ή/και 
αιρετού αντιπροσώπου της Βουλής των Ελλήνων και του 
Ευρωπαϊκού Κοινοβουλίου διακινούνται υποχρεωτικώς 
μέσω ενός και μοναδικού τραπεζικού λογαριασμού. 

2. Ολα τα έσοδα καταλήγουν αποκλειστικά σε αυτόν τον 
τραπεζικό λογαριασμό. Οι δαπάνες του κάθε υποψηφίου 
ή/και αιρετού αποδεικνύονται με ταμειακές αποδείξεις, 
τιμολόγια, τραπεζικές επιταγές, εμβάσματα και κάθε άλλο 
πρόσφορο μέσο, ώστε να πιστοποιείται εμφανώς το πρό¬ 
σωπο του χρηματοδότη. 

3.0 λογαριασμός αυτός γνωστοποιείται, εντός δέκα (10) 
εργασίμων ημερών από το άνοιγμά του, στην Επιτροπή 
Ελέγχου. Παράλληλα ο υποψήφιος ή/και αιρετός αντιπρό¬ 
σωπος γνωστοποιεί και όλους τους άλλους λογαριασμούς 
στους οποίους είναι δικαιούχος ή συνδικαιούχος σε πι¬ 
στωτικό ίδρυμα εδρεύον στην Ελλάδα ή στο εξωτερικό. 
Σε περίπτωση που η Επιτροπή Ελέγχου διαπιστώσει την 
ύπαρξη μη δηλωμένου λογαριασμού ή διακίνησης χρημά¬ 
των μέσω άλλου λογαριασμού πλην της παραγράφου 1 
του παρόντος, για τα έσοδα, όπως προσδιορίζονται στο 
στοιχείο η' της παραγράφου 1 του άρθρου 1, και τις δα¬ 
πάνες, όπως προσδιορίζονται στα στοιχεία ια' και ιβ' της 
παραγράφου 1 του άρθρου 1, του υποψηφίου ή/και αιρετού 
αντιπροσώπου, το περιεχόμενο του λογαριασμού δύναται 
να κατασχεθεί υπέρ του Ελληνικού Δημοσίου.» 

Άρθρο 5 

Το άρθρο 7 του ν. 3023/2002 αντικαθίσταται ως ακο¬ 
λούθως: 

«Άρθρο 7 

Τρόποι και περιορισμοί ιδιωτικής χρηματοδότησης 
πολιτικών κομμάτων, συνασπισμών κομμάτων 

1. Η χρηματοδότηση γίνεται με ονομαστικές καταθέσεις 
στους τραπεζικούς λογαριασμούς των παραγράφων 1 και 
2 του άρθρου 5 αντίστοιχα. Η χρηματοδότηση μπορεί να 
πραγματοποιηθεί και με όποια άλλη μέθοδο επιτρέπει τη 
σύνδεση του προσφερόμενου ποσού με κάποιο φυσικό ή 
νομικό πρόσωπο το οποίο μπορεί να ταυτοποιηθεί. 

2. Για κάθε ιδιωτική χρηματοδότηση που εισπράττεται 


από πολιτικό κόμμα και συνασπισμό κομμάτων ή/και νομικό 
πρόσωπο που λειτουργεί από αυτά ως κέντρο ερευνών και 
μελετών χωρίς τραπεζική κατάθεση στους τραπεζικούς 
λογαριασμούς των παραγράφων 1 και 2 του άρθρου 5 
του παρόντος νόμου αντίστοιχα, εκδίδεται υποχρεωτικά 
απόδειξη είσπραξης, στην οποία αναγράφεται το ονομα¬ 
τεπώνυμο και ο αριθμός φορολογικού μητρώου ή ο αριθ¬ 
μός δελτίου ταυτότητας του καταθέτοντος προσώπου. 

3. Κάθε ιδιωτική χρηματοδότηση σε πολιτικό κόμμα και 
συνασπισμό κομμάτων που υπερβαίνει το ποσό των χιλίων 
πεντακοσίων (1.500) ευρώ διενεργείται υποχρεωτικά μόνο 
μέσω των τραπεζικών λογαριασμών της παραγράφου 1 
του άρθρου 4 του παρόντος νόμου. 

4. Η έκδοση κουπονιών, η αγορά των οποίων αποτελεί 
μέσο χρηματοδότησης, επιτρέπεται μόνο εφόσον αυτά 
είναι αριθμημένα και θεωρημένα από την Επιτροπή Ελέγ¬ 
χου. Σε αυτά, είναι υποχρεωτική η αναγραφή του ονο¬ 
ματεπωνύμου και του αριθμού φορολογικού μητρώου ή 
του δελτίου της αστυνομικής ταυτότητας του αγοραστή 
- χρηματοδότη. Στο τέλος κάθε έτους, η Επιτροπή Ελέγ¬ 
χου υποχρεούται να διασταυρώνει αν το υπόλοιπο που 
προκύπτει από τη διαφορά ανάμεσα στα θεωρημένα και 
στα διατεθέντα από το κόμμα ή το συνασπισμό κουπόνια, 
συμπίπτει με τον αριθμό των αδιάθετων κουπονιών που 
υποχρεωτικά της επιστρέφονται με ευθύνη των τελευταί¬ 
ων. Με απόφαση του Προέδρου της Επιτροπής Ελέγχου 
του παρόντος νόμου, καθορίζεται η διαδικασία επιστρο¬ 
φής των κουπονιών που δεν διατέθηκαν, ο τρόπος και 
τα όργανα βεβαίωσης της καταστροφής τους και κάθε 
σχετική λεπτομέρεια. 

5. Κατάθεση στους λογαριασμούς της παραγράφου 
1 του παρόντος άρθρου επιτρέπεται μόνο εφόσον διε- 
νεργείται επώνυμα, με ευθύνη της τράπεζας ως προς τη 
διαπίστωση των στοιχείων ταυτότητας του καταθέτη. 

6. Απαγορεύονται η χρηματοδότηση και κάθε είδους 
παροχές προς τα κόμματα ή τους συνασπισμούς από: 

α. Φυσικά πρόσωπα, που δεν έχουν την ελληνική ιθαγέ¬ 
νεια και νομικά πρόσωπα που δεν έχουν την έδρα τους 
στην Ελληνική Επικράτεια. 

β. Νομικά πρόσωπα δημοσίου δικαίου και νομικά πρό¬ 
σωπα που ανήκουν στο στενό ή ευρύτερο δημόσιο τομέα. 

γ. Οργανισμούς τοπικής αυτοδιοίκησης κάθε βαθμού. 

δ. Φυσικά πρόσωπα, τα οποία είναι ιδιοκτήτες ή εκδότες 
ημερήσιων ή περιοδικών εντύπων πανελλήνιας ή τοπικής 
κυκλοφορίας ή είναι ιδιοκτήτες ραδιοφωνικών ή τηλεο¬ 
πτικών, εν γένει, σταθμών. 

7. Απαγορεύεται η χορήγηση δανείων από τις τράπεζες 
προς τους δικαιούχους κρατικής χρηματοδότησης με εγ¬ 
γύηση την κρατική χρηματοδότηση πέραν του τρέχοντος 
οικονομικού έτους. 

8. Κατ’ εξαίρεση των διατάξεων των παραγράφων 1, 2, 
3 και 4 του παρόντος άρθρου τα πολιτικά κόμματα και οι 
συνασπισμοί κομμάτων δύνανται να διοργανώνουν εξορ¬ 
μήσεις με σκοπό την οικονομική τους ενίσχυση. Τ ο σύνολο 
των εσόδων κάθε πολιτικού κόμματος και συνασπισμού 
κομμάτων από τη διοργάνωση των εξορμήσεων με σκοπό 
την οικονομική τους ενίσχυση δεν μπορεί να υπερβαίνει 
το ποσόν των εκατόν πενήντα χιλιάδων (150.000) ευρώ 
κατ’ έτος.» 

Άρθρο 6 

Μετά το άρθρο 7Α του ν. 3023/2002, όπως τροποποιή¬ 
θηκε με το άρθρο 23 του ν. 4203/2013, τίθεται άρθρο 7Β 
ως ακολούθως: 

«Αρθρο 7Β 

Τρόποι και περιορισμοί χρηματοδότησης 

υποψηφίων ή/και αιρετών αντιπροσώπων της Βουλής 
των Ελλήνων και του Ευρωπαϊκού Κοινοβουλίου 

1. Η χρηματοδότηση γίνεται με ονομαστικές καταθέσεις 
στον τραπεζικό λογαριασμό της παραγράφου 1 του άρ¬ 
θρου 6 του παρόντος νόμου που διαθέτει κάθε υποψήφιος 
ή/και αιρετός αντιπρόσωπος της Βουλής των Ελλήνων και 
του Ευρωπαϊκού Κοινοβουλίου. Η χρηματοδότηση μπορεί 
να πραγματοποιηθεί και με όποια άλλη μέθοδο επιτρέπει 
τη σύνδεση του προσφερόμενου ποσού με κάποιο φυσικό 
ή νομικό πρόσωπο το οποίο μπορεί να ταυτοποιηθεί. 

2. Για κάθε ιδιωτική χρηματοδότηση που εισπράττεται 
από τον ανωτέρω υποψήφιο ή/και αιρετό χωρίς τραπεζική 
κατάθεση στο λογαριασμό της παραγράφου 1 του άρθρου 
6 του παρόντος νόμου, εκδίδεται υποχρεωτικά απόδειξη 
είσπραξης, στην οποία αναγράφεται το ονοματεπώνυμο 
και ο αριθμός φορολογικού μητρώου ή ο αριθμός δελτίου 
ταυτότητας του καταθέτοντος προσώπου. Κάθε ιδιωτική 
χρηματοδότηση στον ανωτέρω υποψήφιο ή/και αιρετό 
που υπερβαίνει το ποσό των πεντακοσίων (500) ευρώ 
διενεργείται υποχρεωτικά μόνο μέσω του τραπεζικού 
λογαριασμού της παραγράφου 1 του άρθρου 6 του πα¬ 
ρόντος νόμου. 

3. Κατάθεση στο λογαριασμό της παραγράφου 1 του 
παρόντος άρθρου επιτρέπεται μόνο εφόσον υπάρξει προ¬ 
ηγούμενη συναίνεση του κατά τα ανωτέρω υποψήφιου ή/ 
και αιρετού και διενεργείται μόνο επώνυμα, με ευθύνη της 
τράπεζας ως προς τη διαπίστωση των στοιχείων ταυτό¬ 
τητας του καταθέτη. 

4. Απαγορεύονται η χρηματοδότηση και κάθε είδους 
παροχές προς τους κατά τα ανωτέρω υποψηφίους ή/και 
αιρετούς από: 

α. Φυσικά πρόσωπα, που δεν έχουν την ελληνική ιθαγέ¬ 
νεια και νομικά πρόσωπα που δεν έχουν την έδρα τους 
στην Ελληνική Επικράτεια. 

β. Νομικά πρόσωπα δημοσίου δικαίου και νομικά πρό¬ 
σωπα που ανήκουν στο στενό ή ευρύτερο δημόσιο τομέα. 

γ. Οργανισμούς τοπικής αυτοδιοίκησης κάθε βαθμού. 

δ. Φυσικά πρόσωπα, τα οποία είναι ιδιοκτήτες ή εκδότες 
ημερήσιων ή περιοδικών εντύπων πανελλήνιας ή τοπικής 
κυκλοφορίας ή είναι ιδιοκτήτες ραδιοφωνικών ή τηλεο¬ 
πτικών, εν γένει, σταθμών.» 

Άρθρο 7 

Το άρθρο 8 του ν. 3023/2002 αντικαθίσταται ως ακο¬ 
λούθως: 

«Άρθρο 8 

Όρια ιδιωτικής χρηματοδότησης 

1. Η ιδιωτική χρηματοδότηση πολιτικού κόμματος ή συ¬ 
νασπισμού, από το ίδιο πρόσωπο, κατά τη διάρκεια του 
ίδιου έτους, δεν επιτρέπεται να υπερβαίνει συνολικά το 
ποσό των είκοσι χιλιάδων (20.000) ευρώ. 

2. Η ιδιωτική χρηματοδότηση υποψηφίου ή/και αιρετού 
αντιπροσώπου της Βουλής των Ελλήνων και του Ευρωπα¬ 
ϊκού Κοινοβουλίου από το ίδιο πρόσωπο, κατά τη διάρκεια 
του ιδίου έτους, δεν επιτρέπεται να υπερβαίνει συνολικά 
το ποσό των πέντε χιλιάδων (5.000) ευρώ. 

3. Σε περίπτωση χρηματοδότησης κατά παράβαση της 
παραγράφου 1 ή/και 2 του παρόντος άρθρου ο χρηματο¬ 
δότης τιμωρείται με ποινή φυλάκισης έως ενός έτους και 
χρηματική ποινή. 

4. Ιδιωτική χρηματοδότηση που υπερβαίνει ανά έτος 
τα όρια χρηματοδότησης της παραγράφου 1 ή/και 2 του 


παρόντος άρθρου, πρέπει να επιστραφεί στον χρημα¬ 
τοδότη το συντομότερο δυνατόν. Αν η επιστροφή της 
ιδιωτικής χρηματοδότησης αποδεικνύεται αδύνατη, το 
ποσόν πρέπει να κατατίθεται αμελλητί από τον δικαιούχο 
χρηματοδότησης στο Ταμείο Παρακαταθηκών και Δανεί¬ 
ων στο τέλος του έτους. 

5. Στον υπολογισμό του ανωτάτου ορίου της παραγρά¬ 
φου 1 του παρόντος άρθρου δεν συμπεριλαμβάνονται τα 
ποσά της αποζημίωσης βουλευτών και ευρωβουλευτών 
και των συντάξεων βουλευτών και ευρωβουλευτών που 
διατίθενται στα κόμματα ή σε συνασπισμούς κομμάτων.» 

Άρθρο 8 

1. Στο πρώτο εδάφιο της παρ. 3 του άρθρου 9 του 
ν. 3023/2002 απαλείφεται η φράση «νομαρχιακών, δημο¬ 
τικών και κοινοτικών εκλογών» μετά το κόμμα που τίθεται 
μετά τη λέξη «βουλευτικών» και αντικαθίσταται από τη 
φράση «εκλογών α' και β' βαθμού τοπικής αυτοδιοίκησης,». 

2. Στο δεύτερο εδάφιο της παρ. 3 του άρθρου 9 του 
ν. 3023/2002 απαλείφεται η φράση «τριάντα (30) ημερών 
πριν από τη διεξαγωγή των νομαρχιακών, δημοτικών και 
κοινοτικών εκλογών,» μετά το διαζευκτικό «ή» και αντικαθί¬ 
σταται από τη φράση «ή εκλογών α' και β' βαθμού τοπικής 
αυτοδιοίκησης ή του δημοψηφίσματος,». 

Άρθρο 9 

Στην παράγραφο 1 του άρθρου 11, προστίθενται περι¬ 
πτώσεις γ' και δ' μετά την περίπτωση β', ως ακολούθως: 

«γ. Η χορήγηση εισιτηρίων μετακίνησης ετεροδημοτών 
και η ναύλωση μεταφορικών μέσων. 

δ. Η τιμολόγηση των εξόδων και η παροχή ποσοστού 
έκπτωσης από τις επιχειρήσεις τύπου, να είναι διαφορο¬ 
ποιημένη μεταξύ των κομμάτων και των συνασπισμών.» 

Άρθρο 10 

Στην παράγραφο 1 του άρθρου 12 προστίθεται περίπτω¬ 
ση στ' μετά την περίπτωση ε', ως ακολούθως: 

«στ. Η τιμολόγηση των εξόδων και η παροχή ποσοστού 
έκπτωσης από τις επιχειρήσεις τύπου, να είναι διαφορο¬ 
ποιημένη μεταξύ των υποψηφίων.» 

Άρθρο 11 

Το άρθρο 15 του ν. 3023/2002 αντικαθίσταται ως ακο¬ 
λούθως: 

«Αρθρο 15 

Διαχείριση των οικονομικών 

1. Η διαχείριση των οικονομικών του πολιτικού κόμματος 
ή του συνασπισμού ανήκει στα όργανα που προβλέπονται 
από το καταστατικό του κόμματος ή του συνασπισμού. 
Τ α όργανα αυτά και τα μέλη τους γνωστοποιούνται στον 
πρόεδρο της Επιτροπής Ελέγχου έως τις 31 Ιανουάριου 
κάθε έτους. Οποιαδήποτε μεταβολή κατά τη διάρκεια του 
έτους γνωστοποιείται αμέσως στην Επιτροπή. 

2. Οι υποψήφιοι ή/και αιρετοί αντιπρόσωποι της Βουλής 
των Ελλήνων και του Ευρωπαϊκού Κοινοβουλίου είναι οι 
ίδιοι υπεύθυνοι για τη διαχείριση των οικονομικών τους.» 

Άρθρο 12 

Το άρθρο 16 του ν. 3023/2002 αντικαθίσταται ως ακο¬ 
λούθως: 

«Αρθρο 16 

Βιβλία εσόδων - εξόδων 

1. Τα πολιτικά κόμματα και οι συνασπισμοί κομμάτων 
τηρούν στην έδρα τους λογιστικά βιβλία Γ' κατηγορίας, 

στα οποία καταχωρούνται και μηχανογραφούνται πλή¬ 
ρως και υποχρεωτικά, κατά κατηγορίες και ξεχωριστά 
για κάθε έτος, όλα τα έσοδα και οι δαπάνες τους. Επίσης 
καταχωρούνται χωριστά τα ποσά που συγκεντρώθηκαν 
από αυτούς κατά τον εκλογικό αγώνα και οι εκλογικές 
δαπάνες. Στο βιβλίο που τηρείται από συνασπισμό κατα- 
χωρούνται και τα έσοδα και οι δαπάνες των κομμάτων 
που τον συγκροτούν. 

2. Τα λογιστικά αυτά βιβλία, ελέγχονται ετησίως από την 
Επιτροπή Ελέγχου, με βάση τους ετήσιους προϋπολογι¬ 
σμούς, ισολογισμούς και απολογισμούς που τα κόμματα, 
οι συνασπισμοί και οι εκλογικοί συνδυασμοί τής γνωστο¬ 
ποιούν κάθε χρόνο υποχρεωτικά με δική τους ευθύνη. 

3. Στο βιβλίο καταχωρούνται το ονοματεπώνυμο, το 
πατρώνυμο και ο αριθμός φορολογικού μητρώου ή του 
δελτίου αστυνομικής ταυτότητας όποιου χρηματοδοτεί 
καθ’ οποιοδήποτε τρόπο κόμμα και συνασπισμό κομμάτων. 

4. Κάθε πολιτικό κόμμα και συνασπισμός τηρεί υποχρε¬ 
ωτικά στην έδρα του αναλυτικό αρχείο με τα στελέχη των 
παραστατικών, συμπεριλαμβανομένων και των κουπονιών 
και των αποδείξεων που αντιστοιχούν σε κάθε έσοδο και 
δαπάνη του.» 

Άρθρο 13 

1. Μετά το άρθρο 16, προστίθεται άρθρο 16Α ως ακο¬ 
λούθως: 

«Άρθρο 16Α 

Υποχρεώσεις ελεγχόμενων προσώπων 

1. Τα ελεγχόμενα πρόσωπα όπως περιγράφονται στο 
στοιχείο ιδ' της παραγράφου 1 του άρθρου 1 του παρό¬ 
ντος νόμου οφείλουν όπως καταθέτουν στην Επιτροπή 
Ελέγχου: 

α) Όσον αφορά τα υπό στοιχεία ιδα' της παραγράφου 
1 του άρθρου 1 του παρόντος νόμου ελεγχόμενα πρόσω¬ 
πα, τους ετήσιους προϋπολογισμούς, ισολογισμούς και 
απολογισμούς όπως αυτοί προκύπτουν από τα λογιστικά 
βιβλία που τηρούν κατά την παράγραφο 1 του άρθρου 16 
του παρόντος νόμου κάθε έτος. 

β) Όσον αφορά τα υπό στοιχεία ιδβ' της παραγράφου 
1 του άρθρου 1 του παρόντος νόμου ελεγχόμενα πρόσω¬ 
πα, αναλυτικές καταστάσεις, παραστατικά και αποδείξεις 
εσόδων και εξόδων, καθώς και κάθε άλλο έγγραφο απο¬ 
δεικτικό της χρηματοδότησής τους και της διαχείρισης 
των οικονομικών τους στοιχείων για την περίοδο ελέγχου 
των προεκλογικών δαπανών. 

γ) Όσον αφορά τα υπό στοιχεία ιδγ' της παραγράφου 
1 του άρθρου 1 του παρόντος νόμου ελεγχόμενα πρόσω¬ 
πα αναλυτικές καταστάσεις, παραστατικά και αποδείξεις 
εσόδων και εξόδων, καθώς και κάθε άλλο έγγραφο απο¬ 
δεικτικό της χρηματοδότησής τους και της διαχείρισης 
των οικονομικών τους στοιχείων κάθε έτος για όλη τη 
διάρκεια της θητείας τους. 

δ) Όσον αφορά τα υπό στοιχεία ιδγ' της παραγράφου 
1 του άρθρου 1 του παρόντος νόμου ελεγχόμενα πρό¬ 
σωπα το πλήρες και αναλυτικό περιεχόμενο, καθώς και 
την οικονομική αποτίμηση των εκατέρωθεν συναλλαγών 
που έχουν πραγματοποιήσει με τους δικαιούχους χρημα¬ 
τοδότησης για την περίοδο ελέγχου των προεκλογικών 
δαπανών. 

ε) Όσον αφορά τους υποψήφιους εκλογικούς συνδυα¬ 
σμούς του α' και β' βαθμού τοπικής αυτοδιοίκησης, σύμ¬ 
φωνα με το ν. 3852/2010 όπως κάθε φορά ισχύει, τους 
ετήσιους προϋπολογισμούς, ισολογισμούς και απολογι¬ 
σμούς, όπως αυτοί προκύπτουν από τα λογιστικά βιβλία 


που τηρούν κατά το άρθρο 9 του ν. 3870/2010, όπως ισχύει, 
από τα οποία θα προκύπτει αναλυτικά και στο σύνολό της 
πόσης φύσεως χρηματοδότησης που έχουν λάβει από 
πολιτικά κόμματα και συνασπισμούς κομμάτων. 

Άρθρο 14 

1. Στον τίτλο του άρθρου 24 του ν. 3023/2002 προστί¬ 
θεται η φράση «και των συνασπισμών κομμάτων» μετά τη 
λέξη «κομμάτων». 

2. Στο άρθρο 24 του ν. 3023/2002 η παράγραφος 9 τρο¬ 
ποποιείται ως ακολούθως: 

«9. Για κάθε παράβαση των περιπτώσεων β' και γ' της 
παραγράφου 1 του άρθρου 11 επιβάλλεται πρόστιμο μέχρι 
το 10% της τελευταίας, κάθε φορά, καταβληθείσας προς 
το κόμμα ή το συνασπισμό κρατικής χρηματοδότησης ή 
με πρόστιμο δεκαπέντε χιλιάδων (15.000) ευρώ αν πρό¬ 
κειται για κόμμα ή συνασπισμό που δεν λαμβάνει κρατική 
χρηματοδότηση.» 

3. Στο άρθρο 24 του ν. 3023/2002 προστίθεται παράγρα¬ 
φος 10, μετά την παράγραφο 9 ως ακολούθως: 

«10. Πολιτικό κόμμα ή συνασπισμός κομμάτων που αρ- 
νείται να υπαχθεί μερικώς ή ολικώς και καθ’ οιονδήποτε 
τρόπο στον έλεγχο της Επιτροπής Ελέγχου, όπως αυτός 
προβλέπεται στο Πέμπτο Μέρος του παρόντος νόμου, δεν 
λαμβάνει κατ’ αναλογίαν μερικώς ή ολικώς την κρατική 
χρηματοδότηση που δικαιούται. Η κύρωση αυτή διαπι¬ 
στώνεται με απόφαση της Επιτροπής Ελέγχου και εφαρ¬ 
μόζεται από το επόμενο της διαπιστωμένης παράβασης 
οικονομικό έτος.» 

Άρθρο 15 

1. Από τον τίτλο του άρθρου 25 του ν. 3023/2002 απα- 
λείφεται η φράση «υποψηφίων βουλευτών» και αντί αυτής 
τίθεται η φράση «υποψηφίων ή/και αιρετών αντιπροσώπων 
της Βουλής των Ελλήνων και του Ευρωπαϊκού Κοινοβου¬ 
λίου». 

2. Στο άρθρο 25 του ν. 3023/2002 προστίθεται παράγρα¬ 
φος 8, μετά την παράγραφο 7 ως ακολούθως: 

«8. Αιρετός αντιπρόσωπος που αρνείται να υπαχθεί ολι¬ 
κώς ή μερικώς και καθ’ οιονδήποτε τρόπο στον έλεγχο 
της Επιτροπής Ελέγχου, όπως αυτός προβλέπεται στο 
Πέμπτο Μέρος του παρόντος νόμου, δεν λαμβάνει τη 
βουλευτική αποζημίωση που δικαιούται. Η κύρωση αυτή 
διαπιστώνεται με απόφαση της Επιτροπής Ελέγχου και 
ξεκινά να εφαρμόζεται από τον επόμενο της διαπιστω¬ 
μένης παράβασης μήνα.» 

Άρθρο 16 

Μετά το άρθρο 25 του ν. 3023/2002, προστίθεται άρθρο 
25Α ως ακολούθως: 

«Άρθρο 25Α 
Ποινικές κυρώσεις 

1. Τα μέλη που απαρτίζουν τα όργανα της παραγράφου 

1 του άρθρου 15 και τα φυσικά πρόσωπα της παραγράφου 

2 του άρθρου 15 του παρόντος νόμου που παραλείπουν, 
αργούν, αποκρύπτουν ή ψεύδονται σχετικά με τις υποχρε¬ 
ώσεις των ελεγχομένων προσώπων, όπως προκύπτουν 
από το άρθρο 16Α και αφορούν στη χρηματοδότηση, στη 
διαχείριση των οικονομικών τους και στην προέλευση 
των εσόδων τους, τιμωρούνται με ποινή φυλάκισης μέχρι 
2 έτη και χρηματική ποινή, εκτός αν τα αδικήματα αυτά 
τιμωρούνται βαρύτερα από άλλη νομοθετική διάταξη. 

2. Σε περίπτωση χρηματοδότησης ή άλλων παροχών, 
κατά παράβαση της παραγράφου 1 του άρθρου 5, όποιος 

χρηματοδότησε ή προέβη στην παροχή, τιμωρείται με 
φυλάκιση μέχρι 2 έτη και χρηματική ποινή. Με τις ίδιες 
ποινές τιμωρούνται και τα μέλη που απαρτίζουν τα όργανα 
της παραγράφου 1 του άρθρου 15 που, καίτοι εγνώριζαν, 
αποδέχθηκαν χρηματοδότηση ή παροχή. 

3. Σε περίπτωση χρηματοδότησης ή άλλων παροχών, 
κατά παράβαση της παραγράφου 1 του άρθρου 6, όποιος 
χρηματοδότησε ή προέβη στην παροχή, τιμωρείται με 
φυλάκιση έως δύο ετών και χρηματική ποινή. Με τις ίδιες 
ποινές τιμωρούνται και οι ανωτέρω υποψήφιοι ή/και αιρε¬ 
τοί που, καίτοι εγνώριζαν, αποδέχθηκαν χρηματοδότηση 
ή παροχή. 

4. Οι ποινικές κυρώσεις ισχύουν ανεξάρτητα από τις προ- 
βλεπόμενες διοικητικές κυρώσεις του παρόντος νόμου.» 

Άρθρο 17 

1. Στην περίπτωση β' της παρ. 1 του άρθρου 26 του ν. 
3023/2002, μετά τη φράση «η Επιτροπή Ελέγχου του άρ¬ 
θρου 21», προστίθεται η φράση «αυτεπαγγέλτως ή κατόπιν 
καταγγελίας ενώπιον της» και τίθεται κόμμα. 

2. Στην περίπτωση β' της παρ. 1 του άρθρου 26 του 
ν. 3023/2002, μετά τη φράση «επιβάλλει ως κύρωση την 
έκπτωση από το βουλευτικό αξίωμα» τίθεται κόμμα και 
προστίθεται η φράση «μετά την έκδοση της οριστικής 
απόφασής του». 

Άρθρο 18 

Η παρ. 3 του άρθρου 27 του ν. 3023/2002 αντικαθίσταται 
ως ακολούθως: 

«3. Στον ιδιοκτήτη του εντύπου που παραβίασε την 
απαγόρευση της περίπτωσης β' της παραγράφου 1 του 
άρθρου 12, στις επιχειρήσεις τύπου που παραβίασαν την 
απαγόρευση της περίπτωσης δ' της παραγράφου 1 του 
άρθρου 11 και της περίπτωσης στ' της παραγράφου 1 του 
άρθρου 12 και στα ελεγχόμενα πρόσωπα του στοιχείου 
ιδε' της παραγράφου 1 του άρθρου 1 του παρόντος νόμου, 
που παραβίασαν την υποχρέωση της υπό στοιχείο δ' πα¬ 
ραγράφου 1 του άρθρου 16Α, επιβάλλεται, με απόφαση της 
Επιτροπής Ελέγχου, πρόστιμο ύψους έως εκατόν πενήντα 
χιλιάδων (150.000) ευρώ, το οποίο εισπράττεται, σύμφωνα 
με τις διατάξεις του Κώδικα Είσπραξης Δημοσίων Εσόδων 
(Κ.Ε.Δ.Ε.).» 

Άρθρο 19 

1.0 τίτλος του άρθρου 21 του ν. 3023/2002 αντικαθίστα¬ 
ται ως ακολούθως: 

«Η Επιτροπή Ελέγχου και οι αρμοδιότητές της». 

2. Το άρθρο 21 του ν. 3023/2002 αντικαθίσταται ως ακο¬ 
λούθως: 

«1. Ο έλεγχος των υπό στοιχείο ιδ' της παραγράφου 1 
του άρθρου 1 του παρόντος νόμου προσώπων, καθώς και 
η τήρηση των κάθε μορφής υποχρεώσεων που απορρέ¬ 
ουν από τον παρόντα νόμο, ανατίθεται στην Επιτροπή 
Ελέγχου του στοιχείου ιε' της παραγράφου 1 του άρ¬ 
θρου 1 του παρόντος νόμου, η οποία ενεργεί, ως ειδικό 
όργανο, σύμφωνα με την παράγραφο 2 του άρθρου 29 
του Συντάγματος. 

2. Οι αρμοδιότητες της Επιτροπής Ελέγχου είναι οι 
ακόλουθες: 

α) Στην Επιτροπή Ελέγχου διαβιβάζονται οι καταγγελίες 
που αφορούν πιθανές παραβάσεις του παρόντος νόμου, 
τις οποίες εξετάζει κατ’ αποκλειστικότητα και αποφαίνεται 
αιτιολογημένα επ’ αυτών. 


β) Η Επιτροπή Ελέγχου επιβάλλει με απόφασή της στα 
ελεγχόμενα πρόσωπα που παραβίασαν εξακριβωμένα τις 
διατάξεις του παρόντος νόμου, τις προβλεπόμενες διοι¬ 
κητικές κυρώσεις. 

γ) Η Επιτροπή Ελέγχου ρυθμίζει με πράξεις του Προ¬ 
έδρου της κάθε λεπτομέρεια για την εφαρμογή των δι¬ 
ατάξεων του παρόντος νόμου ως προς τα ελεγχόμενα 
πρόσωπα του υπό στοιχείο ιδ' της παραγράφου 1 του 
άρθρου 1. 

δ) Η Επιτροπή Ελέγχου έχει σε θέματα ελέγχου των 
οικονομικών των υπό στοιχείο ιδ' της παραγράφου 1 του 
άρθρου 1 του παρόντος νόμου προσώπων, την αρμοδιό¬ 
τητα της παραγράφου 4 του άρθρου 3Β του ν. 3213/2003, 
όπως ισχύει. 

ε) Η Επιτροπή Ελέγχου εισηγείται ή/και γνωμοδοτεί για 
την έκδοση κανονιστικών πράξεων που αφορούν στον 
παρόντα νόμο. 

στ) Στο τέλος κάθε έτους η Επιτροπή Ελέγχου υποβάλ¬ 
λει έκθεση των πεπραγμένων της στην Επιτροπή Θεσμών 
και Διαφάνειας της Βουλής και στους Υπουργούς Οικο¬ 
νομικών και Εσωτερικών. 

ζ) Η Επιτροπή Ελέγχου έχει, προς διαπίστωση των πα¬ 
ραβάσεων του παρόντος νόμου, την εξουσία να ελέγχει 
πλήρως τα πάσης φύσεως βιβλία, δηλώσεις, έγγραφα και 
λοιπά στοιχεία που της προσκομίζουν τα ελεγχόμενα πρό¬ 
σωπα και οι υπόχρεοι, δύναται να λαμβάνει ένορκες ή 
ανωμοτί, κατά την κρίση της, καταθέσεις, στις περιπτώσεις 
που προβλέπεται επιβολή διοικητικών κυρώσεων, με την 
επιφύλαξη του άρθρου 212 του Κώδικα Ποινικής Δικονομίας 
ή οποιοδήποτε άλλο στοιχείο θεωρείται αναγκαίο για τον 
έλεγχο της εφαρμογής του παρόντος νόμου. Η Επιτροπή 
Ελέγχου μπορεί να ορίσει προθεσμία στα ελεγχόμενα 
πρόσωπα για παροχή διευκρινήσεων ή συμπλήρωση των 
στοιχείων που καταθέτουν ως προς τη χρηματοδότηση, 
την οικονομική διαχείριση και την προέλευση των πάσης 
φύσεως πόρων που τελούν αμέσως ή εμμέσως υπό τον 
έλεγχό τους. Το έργο της Επιτροπής Ελέγχου επικουρείται 
από έναν Εισαγγελέα Πρωτοδικών ειδικών αρμοδιοτήτων 
και αποκλειστικής ενασχόλησης με τις υποθέσεις του πα¬ 
ρόντος νόμου, ο οποίος θα παρέχει στην Επιτροπή κάθε 
αναγκαία συνδρομή, κατά την εκτέλεση των αρμοδιοτή¬ 
των της, ο οποίος διορίζεται με απόφαση του Ανώτατου 
Δικαστικού Συμβουλίου μετά από πρόταση του Προέδρου 
της Επιτροπής Ελέγχου. Η θητεία του είναι τριετής και 
μπορεί να ανανεώνεται για μια ακόμα φορά. 

η) Η εξέταση των οικονομικών των υποψήφιων αντι¬ 
προσώπων της Βουλής των Ελλήνων και του Ευρωπαϊκού 
Κοινοβουλίου, κατά την περίοδο ελέγχου προεκλογικών 
δαπανών, ολοκληρώνεται εντός πέντε (5) μηνών από την 
υποβολή στην Επιτροπή Ελέγχου των στοιχείων, τα οποία 
προβλέπονται στο στοιχείο β' της παραγράφου 1 του 
άρθρου 16Α του παρόντος νόμου. 

θ) Καταγράφει πλήρως και αποτιμά χρηματικά τις ει¬ 
σφορές σε είδος που έλαβαν χώρα, κατά τη διάρκεια της 
περιόδου ελέγχου των προεκλογικών δαπανών, στους δι¬ 
καιούχους χρηματοδότησης, σύμφωνα με την αγοραία τιμή. 

ι) Αναφέρει ρητά τις πιθανολογούμενες παραβάσεις του 
παρόντος νόμου σε ετήσια έκθεση που εκδίδει. 

ια) Εκδίδει αιτιολογημένα πορίσματα για τους ελέγ¬ 
χους που διενεργεί, όπου καταγράφει και τη γνώμη της 
μειοψηφίας. 

ιβ) Σε περίπτωση τέλεσης ποινικών αδικημάτων δια¬ 
βιβάζει χωρίς καθυστέρηση τα πορίσματα με τα οποία 
διαπιστώθηκαν αυτά στον κατά τόπο αρμόδιο Εισαγγελέα. 

ιγ) Εξετάζει αν τα ποσά της χρηματοδότησης προς τα 
ελεγχόμενα πρόσωπα υπό τα στοιχεία ιδα' έως ιδδ', της 
παραγράφου 1 του άρθρου 1 του παρόντος νόμου, διατέ¬ 
θηκαν για τις προβλεπόμενες από το νόμο δραστηριότη¬ 
τες και σε αρνητική περίπτωση επιβάλλει στα ελεγχόμενα 
πρόσωπα πρόστιμο ισόποσο με το διπλάσιο του παρα- 
νόμως διατεθέντος ποσού εκτός εάν υπάρχει ειδικότερη 
διάταξη στον παρόντα νόμο. 

ιδ) Τηρεί και διαχειρίζεται επίσημη ιστοσελίδα στο δι¬ 
αδίκτυο, στην οποία η πρόσβαση για ενημέρωση είναι 
ελεύθερη και στην οποία δημοσιοποιεί: 

ιδα) Την κοινοποιηθείσα από το Υπουργείο Εσωτερικών 
κρατική χρηματοδότηση που λαμβάνει κάθε δικαιούχος 
αυτής. 

ιδβ) Κατάλογο στον οποίο αναφέρονται όλα τα δά¬ 
νεια που έχει λάβει από όλα τα πιστωτικά ιδρύματα κάθε 
πολιτικό κόμμα ή/και συνασπισμός κομμάτων, καθώς και 
αντίγραφο του κειμένου της κάθε συμφωνίας δανείου 
μεταξύ κόμματος ή/και συνασπισμού κομμάτων αφενός 
και του πιστωτικού ιδρύματος αφετέρου. 

ιδγ) Αναλυτικό αρχείο με τις δωρεές, τα δάνεια και 
οποιοδήποτε είδος οικονομικής συνδρομής, καθώς και 
της εισφοράς σε είδος, αποτιμηθείσας σε χρήμα, που έχει 
λάβει κάθε υποψήφιος εκλογικός συνδυασμός στις εκλο¬ 
γές ανάδειξης αντιπροσώπων α' και β' βαθμού τοπικής 
αυτοδιοίκησης από πολιτικά κόμματα ή/και συνασπισμούς 
κομμάτων. 

ιδδ) Τα πλήρη στοιχεία κάθε νομικού προσώπου που 
χρηματοδοτεί με οποιοδήποτε χρηματικό ποσό τους υπό 
στοιχεία εα' και εβ' της παραγράφου 1 του άρθρου 1 του 
παρόντος νόμου δικαιούχους χρηματοδότησης, καθώς 
και τα ακριβή στοιχεία του χρηματοδοτούμενου και το 
ακριβές ποσό αυτής. 

ιδε) Τα πλήρη στοιχεία κάθε φυσικού προσώπου που 
χρηματοδοτεί τους υπό στοιχείο εβ' της παραγράφου 1 
του άρθρου 1 του παρόντος νόμου δικαιούχους χρηματο¬ 
δότησης, εφόσον η χρηματοδότηση υπερβαίνει το ποσό 
των τριών χιλιάδων (3.000) ευρώ κατ’ έτος, καθώς και τα 
ακριβή στοιχεία του χρηματοδοτούμενου και το ακριβές 
ποσό αυτής. 

ιδστ) Τα πλήρη στοιχεία κάθε χρηματοδότη προς τους 
υπό στοιχείο εα' της παραγράφου 1 του άρθρου 1 του 
παρόντος νόμου δικαιούχους χρηματοδότησης, εφόσον η 
χρηματοδότηση υπερβαίνει το ποσό των πέντε χιλιάδων 
(5.000) ευρώ κατ’ έτος, καθώς και τα ακριβή στοιχεία του 
χρηματοδοτούμενου και το ακριβές ποσό αυτής. 

ιδζ) Τους ετήσιους προϋπολογισμούς, ισολογισμούς και 
απολογισμούς των πολιτικών κομμάτων και συνασπισμών, 
όπως αυτοί προκύπτουν από τα λογιστικά βιβλία που τη¬ 
ρούν, σύμφωνα με την παράγραφο 1 του άρθρου 16 του 
παρόντος νόμου και τις συνταχθείσες ετήσιες εκθέσεις 
της με τα αποτελέσματα του ελέγχου των βιβλίων αυτών. 

ιδη) Τα αιτιολογημένα πορίσματα για τους ελέγχους 
που διενεργεί, περιλαμβανομένης και της γνώμης της 
μειοψηφίας. 

ιδθ) Τις προεκλογικές δαπάνες κάθε κόμματος ή συνα¬ 
σπισμού κομμάτων και το συνολικό ποσό που διέθεσαν 
όλα τα κόμματα και οι συνασπισμοί κομμάτων κατά την 
περίοδο ελέγχου προεκλογικών δαπανών. 

ιδι) Κανονιστικά κείμενα, αποφάσεις, εκθέσεις, διαβου- 
λεύσεις και πληροφορίες. 

ιε) Διαβιβάζει απευθείας στο Ανώτατο Ειδικό Δικαστή¬ 
ριο του άρθρου 100 του Συντάγματος τους φακέλους με 
τις παραβάσεις για τις οποίες συντρέχει λόγος έκπτωσης 


από το βουλευτικό αξίωμα κατά το άρθρο 26 του παρό¬ 
ντος νόμου. 

ιστ) Για όσους εκ των ελεγχόμενων προσώπων και των 
υπόχρεων απαιτείται προηγούμενη απόφαση της Βουλής, 
σύμφωνα με το άρθρο 86 παράγραφοι 1 και 2 εδάφιο 1 του 
Συντάγματος, προκειμένου να εκκινήσει η προδικασία και 
να ασκηθεί ποινική δίωξη εις βάρος τους για αδικήματα 
που τέλεσαν κατά την άσκηση των καθηκόντων τους, 
γνωμοδοτικό συμβούλιο συγκροτούμενο ετησίως και για 
το αντίστοιχο έτος, σύμφωνα με την παράγραφο 4 του 
άρθρου 155 του Κανονισμού της Βουλής, είναι αρμόδιο να 
γνωμοδοτεί θετικά ή αποφατικά για την παραπομπή τους 
στο Δικαστήριο. Τη γνωμοδότηση αυτή διαβιβάζει αμελ¬ 
λητί στη Βουλή. Τ ου δικαστικού συμβουλίου προεδρεύει 
ο αρχαιότερος από τους κληρωθέντες δικαστές. 

Άρθρο 20 

Καταργούμενες, διατηρούμενες 
και εξουσιοδοτικές διατάξεις 

1. Οι διατάξεις των άρθρων 2, 4,17,18,19, 20, 22, 32 και 
33 του ν. 3023/2002 (Α' 146) καταργούνται. 

2. Όπου στο ν. 3213/2003 όπως ισχύει, προβλέπεται «Επι¬ 
τροπή Ελέγχου του άρθρου 21 του ν. 3023/2002» (Α' 146), 
τίθεται εφεξής «Επιτροπή Ελέγχου». 

3. Με απόφαση του Υπουργού Εσωτερικών και των κατά 
περίπτωση αρμόδιων Υπουργών, όπου τούτο απαιτείται, 
μπορεί να ρυθμίζεται κάθε ειδικό θέμα που αναφέρεται 
στην εφαρμογή των διατάξεων του παρόντος νόμου. 

Άρθρο 21 

1. Με προεδρικό διάταγμα, που εκδίδεται ύστερα από 
πρόταση των Υπουργών Εσωτερικών και Οικονομικών 
μπορεί να κωδικοποιούνται σε ενιαίο αυτοτελές κείμενο 
όλες οι διατάξεις που αφορούν στη χρηματοδότηση και 
στον έλεγχο πολιτικών κομμάτων, συνασπισμών και υπο¬ 
ψηφίων ή/και αιρετών αντιπροσώπων της Βουλής των Ελ¬ 
λήνων και του Ευρωπαϊκού Κοινοβουλίου, καθώς και κάθε 
άλλη διάταξη νόμου ή κανονιστικής πράξης που αφορά 
ζητήματα οικονομικών των κομμάτων. 

2. Κατά την κωδικοποίηση επιτρέπεται η αναδιατύπωση, 
όπου κρίνεται απολύτως αναγκαία για την ακριβέστερη 
νοηματική απόδοση, η απάλειψη διατάξεων που έχουν 
καταργηθεί ρητά ή σιωπηρά, καθώς και των διατάξεων 
που δεν έχουν πεδίο εφαρμογής, η νέα αρίθμηση των 
άρθρων, η διαφορετική κατάταξη αυτών, των παραγρά¬ 
φων και των εδαφίων τους, η υποδιαίρεση άρθρων σε 
περισσότερα και γενικά κάθε αναμόρφωση των υπό κω¬ 
δικοποίηση διατάξεων, για την αρτιότερη νομοτεχνική 
κατάστρωση τους, χωρίς καμία νοηματική αλλοίωση ή 
μεταβολές ορολογίας, καθώς και η προσαρμογή των δι¬ 
ατάξεων που καθορίζουν αρμοδιότητες διοικητικών και 
άλλων οργάνων στο υφιστάμενο οργανωτικό σχήμα των 
κεντρικών και αποκεντρωμένων κρατικών υπηρεσιών, των 
νομικών προσώπων του δημόσιου τομέα και των οργανι¬ 
σμών τοπικής αυτοδιοίκησης. Αν υπάρξει αμφιβολία στην 
έννοια διάταξης που κωδικοποιήθηκε επικρατεί το αρχικό 
κείμενο της διάταξης που κωδικοποιήθηκε. 

3. Με απόφαση του Υπουργού Εσωτερικών ρυθμίζονται 
τα θέματα συγκρότησης της Επιτροπής Κωδικοποίησης, 
καθώς και κάθε άλλο θέμα σχετικά με τη λειτουργία της. 
Στα μέλη της Επιτροπής Κωδικοποίησης δεν καταβάλλε¬ 
ται αποζημίωση. 

4. Μελλοντικές αλλαγές της νομοθεσίας αυτής γίνονται 
με τροποποίηση του εν λόγω διατάγματος. 

Άρθρο 22 

Επιτροπή Κωδικοποίησης Δικαίου Τοπικής 
Αυτοδιοίκησης 

1. Στο Υπουργείο Εσωτερικών συστήνεται Επιτροπή για 
τη σύνταξη «Κώδικα Τοπικής Αυτοδιοίκησης». 

2. Έργο της Επιτροπής αποτελεί η σύνταξη «Κώδικα 
Τοπικής Αυτοδιοίκησης», με την κωδικοποίηση του θε¬ 
σμικού πλαισίου που διέπει την Τοπική Αυτοδιοίκηση 
στην Ελλάδα, όπως ιδίως των διατάξεων που ρυθμίζουν, 
για τους Οργανισμούς Τοπικής Αυτοδιοίκησης, συμπερι¬ 
λαμβανομένων των κάθε είδους νομικών προσώπων και 
επιχειρήσεών τους, την οργάνωση και λειτουργία τους, 
την υπηρεσιακή κατάσταση των υπαλλήλων τους, κάθε 
ζήτημα εσόδων, δαπανών, οικονομικής λειτουργίας και 
αναπτυξιακής πολιτικής τους. 

3. Η Επιτροπή αποτελείται από: 

α) τον Γενικό Γραμματέα του Υπουργείου Εσωτερικών, 
ως Πρόεδρο, 

β) δύο δικαστικούς λειτουργούς του Συμβουλίου της 
Επικράτειας, που ορίζονται, σύμφωνα με τις διατάξεις του 
Κώδικα Δικαστικών Λειτουργών, ως ισχύει, ο αρχαιότερος 
των οποίων αναπληρώνει τον Πρόεδρο της Επιτροπής, 
όταν κωλύεται ή απουσιάζει, 
γ) έναν δικαστικό λειτουργό του Ελεγκτικού Συνεδρίου, 
που ορίζεται, σύμφωνα με τις διατάξεις του Κώδικα Δικα¬ 
στικών Λειτουργών, ως ισχύει, 
δ) το Νομικό Σύμβουλο του Κράτους στο Υπουργείο 
Εσωτερικών, 

ε) έως δύο μέλη ΔΕΠ Τμημάτων Νομικής, 
στ) έναν Σύμβουλο του Ανωτάτου Συμβουλίου Επιλογής 
Προσωπικού (ΑΣΕΠ), 

ζ) έναν εμπειρογνώμονα εγνωσμένου κύρους, 
η) τον προϊστάμενο της Γενικής Διεύθυνσης Τοπικής 
Αυτοδιοίκησης του Υπουργείου Εσωτερικών, 
θ) τον προϊστάμενο της Γ ενικής Διεύθυνσης Οικονομικών 
Υπηρεσιών του Υπουργείου Εσωτερικών, 
ι) τους προϊσταμένους των Διευθύνσεων «Οργάνωσης 
και Λειτουργίας ΟΤΑ», «Τεχνικών Υπηρεσιών», «Οικονομι¬ 
κών Τ οπικής Αυτοδιοίκησης» και «Οικονομικής και Αναπτυ¬ 
ξιακής Πολιτικής Τοπικής Αυτοδιοίκησης» του Υπουργείου 
Εσωτερικών, 

ια) έναν εκπρόσωπο της Κεντρικής Ένωσης Δήμων Ελ¬ 
λάδας, 

ιβ) έναν εκπρόσωπο της Ένωσης Περιφερειών, 
ιγ) έναν εκπρόσωπο της Πανελλήνιας Ομοσπονδίας Ερ¬ 
γαζομένων ΟΤΑ, 

ιδ) έναν εκπρόσωπο της Πανελλήνιας Ομοσπονδίας 
Προσωπικού ΟΤΑ, 

ιε) έναν εκπρόσωπο της Ομοσπονδίας Συλλόγων Υπαλ¬ 
λήλων Αιρετών Περιφερειών Ελλάδας, 
ιστ) έναν εκπρόσωπο κάθε πολιτικού κόμματος ή συ¬ 
νασπισμού πολιτικών κομμάτων που εκπροσωπείται στη 
Βουλή, ειδικού επί θεμάτων Τ οπικής Αυτοδιοίκησης. 

Τ α μέλη της Επιτροπής ορίζονται με τους αναπληρωτές 
τους. 

4. Μετά την έναρξη ισχύος του π.δ. 105/2014 (Α' 172) «Ορ¬ 
γανισμός Υπουργείου Εσωτερικών», τα σημεία η', θ' και ι' 
της ανωτέρω παραγράφου 3 ισχύουν ως εξής: 

«η) τον προϊστάμενο της Γενικής Διεύθυνσης Αποκέ¬ 
ντρωσης και Τοπικής Αυτοδιοίκησης του Υπουργείου 
Εσωτερικών, 

θ) τον προϊστάμενο της Γ ενικής Διεύθυνσης Οικονομικών 
Υπηρεσιών και Διοικητικής Υποστήριξης του Υπουργείου 
Εσωτερικών, 


ι) τους προϊσταμένους των Διευθύνσεων «Οργάνωσης 
και Λειτουργίας Τοπικής Αυτοδιοίκησης», «Προσωπικού 
Τοπικής Αυτοδιοίκησης», «Οικονομικών Τοπικής Αυτοδι¬ 
οίκησης» και «Οικονομικής και Αναπτυξιακής Πολιτικής 
Τοπικής Αυτοδιοίκησης» του Υπουργείου Εσωτερικών, 
καθώς και του Τ μήματος Τ εχνικών Υπηρεσιών του ίδιου 
Υπουργείου.» 

5. Ως μέλη της Γραμματείας της Επιτροπής ορίζονται 
τρεις (3) υπάλληλοι της κατηγορίας ΠΕ από τους υπη- 
ρετούντες στη Διεύθυνση Οργάνωσης και Λειτουργίας 
ΟΤΑ του Υπουργείου Εσωτερικών και δύο (2) υπάλληλοι 
κατηγορίας ΠΕ από τους υπηρετούντες στη Διεύθυνση 
Οικονομικών Τοπικής Αυτοδιοίκησης του Υπουργείου 
Εσωτερικών. 

6. Η Επιτροπή συγκροτείται με Απόφαση του Υπουργού 
Εσωτερικών. Με την ίδια Απόφαση ορίζεται ο χρόνος πε- 
ράτωσης του έργου της, οι Ειδικοί Εισηγητές και τα μέλη 
της Γ ραμματείας της Επιτροπής, και ρυθμίζονται θέματα 
που αναφέρονται στη λειτουργία, στη διοικητική μέριμνα 
και στη γραμματειακή υποστήριξή της, καθώς και κάθε 
άλλο ζήτημα για την εφαρμογή του παρόντος άρθρου. 

7. Με την Απόφαση της παραγράφου 6 του παρόντος 
άρθρου, προς επιτάχυνση του έργου της Επιτροπής, δύνα- 
ται να ορίζεται η λειτουργία υποεπιτροπών, με συμμετοχή 
ορισμένων μόνο εκ των μελών της Επιτροπής και με έργο 
εστιαζόμενο σε συγκεκριμένες θεματικές εντασσόμενες 
σε κάθε περίπτωση στο έργο της Επιτροπής της παρα¬ 
γράφου 2 του παρόντος άρθρου. 

8. Με κοινή απόφαση των Υπουργών Εσωτερικών και 
Οικονομικών δύναται να καθορίζεται, σύμφωνα με τις κεί¬ 
μενες διατάξεις, αποζημίωση των μελών της Επιτροπής, 
των Ειδικών Εισηγητών και των μελών της Γ ραμματείας 
της, καθώς και ο τρόπος καταβολής της. 

9. Το σχέδιο του «Κώδικα Τ οπικής Αυτοδιοίκησης», που 
θα συντάξει η Επιτροπή, θα υποβληθεί στη Βουλή για να 
κυρωθεί κατά τη διαδικασία που προβλέπει το άρθρο 76 
παρ. 6 του Συντάγματος. 

10. Οι παράγραφοι 9 και 10 του άρθρου 283 του 
ν. 3852/2010, ως ισχύουν, και η παρ. 2 του άρθρου 14 του 
ν. 4018/2011, ως ισχύει, καταργούνται. 

Άρθρο 23 

Στον τίτλο και στο α' εδάφιο του άρθρου 7 του 
ν. 4111/2013, όπως έχει τροποποιηθεί και ισχύει, μετά τις 
λέξεις «των Υπουργείων» προστίθενται οι λέξεις «και των 
Οργανισμών Τ οπικής Αυτοδιοίκησης». Η ισχύς του παρό¬ 
ντος αρχίζει από την 1.9.2014. 

Άρθρο 24 

Ι.α. Το πρώτο εδάφιο της παρ. 1 του άρθρου 51 του 
ν. 4257/2014 αντικαθίσταται ως ακολούθως: 

«Πάσης φύσεως ληξιπρόθεσμες οφειλές προς τους δή¬ 
μους και τα νομικά πρόσωπα δημοσίου δικαίου αυτών 
δύνανται να ρυθμίζονται και να καταβάλονται ως ακο¬ 
λούθως.» 

β. Στο τέλος της περίπτωσης Α' της παρ. 1 του άρθρου 
51 του ν. 4257/2014 μετά τις λέξεις «σχετικών διατάξεων 
του ν. 3801/2009» προστίθεται η φράση «τηρουμένων πά¬ 
ντοτε των διατάξεων της περίπτωσης β' της παρ. 2 του 
παρόντος άρθρου». 

2. Στο πρώτο εδάφιο της παρ. 2 του άρθρου 51 του 
ν. 4257/2014 αντικαθίσταται η φράση «μέχρι τη δημοσίευση 
του παρόντος νόμου» με τη φράση «έως 30.10.2014». 

3. Η παρ. 3 του άρθρου 51 του ν. 4257/2014 αντικαθίστα¬ 
ται ως ακολούθως: 



7482 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


«Η αίτηση του οφειλέτη για υπαγωγή στη ρύθμιση υπο¬ 
βάλλεται στον οικείο δήμο ή το νομικό πρόσωπο δημοσίου 
δικαίου αυτού το αργότερο έως τις 30.11.2014. Επί των 
αιτήσεων αποφαίνονται, για μεν τις οφειλές προς το δήμο 
η οικεία οικονομική επιτροπή, για δε τις οφειλές προς το 
νομικό πρόσωπο δημοσίου δικαίου το οικείο διοικητικό 
συμβούλιο, μετά από σχετική εισήγηση του προϊσταμένου 
της οικείας οικονομικής υπηρεσίας, σε αμφότερες των 
ανωτέρω περιπτώσεων.» 

Άρθρο 25 

1. Οφειλές προς τις Δημοτικές Επιχειρήσεις Ύδρευσης 
Αποχέτευσης (Δ.Ε.Υ.Α.), οι οποίες έχουν καταστεί ληξιπρό¬ 
θεσμες έως τις 30.9.2014, δύνανται να ρυθμίζονται, κατόπιν 
έκδοσης σχετικής απόφασης του οικείου διοικητικού συμ¬ 
βουλίου, με την οποία καθορίζεται ο αριθμός των δόσεων 
ανάλογα με το ποσό της οφειλής, τα ποσοστά απαλλαγής 
από τις προβλεπόμενες προσαυξήσεις εκπρόθεσμης κα¬ 
ταβολής, καθώς και κάθε άλλη αναγκαία λεπτομέρεια η 
οποία δεν ρυθμίζεται στο παρόν άρθρο. 

2. Τα προβλεπόμενα, στην απόφαση της προηγούμενης 
παραγράφου, ποσοστά απαλλαγής τελούν απαραιτήτους 
σε αντιστρόφως ανάλογη σχέση με τον αριθμό των δό¬ 
σεων. Στην περίπτωση εφάπαξ εξόφλησης της οφειλής 
παρέχεται υποχρεωτικά απαλλαγή κατά εκατό τοις εκατό 
(100%) από τις προβλεπόμενες προσαυξήσεις εκπρόθε¬ 
σμης καταβολής. 

3. Ο αριθμός των δόσεων της ρύθμισης δεν μπορεί να 
είναι μεγαλύτερος από σαράντα (40) ενώ η κάθε δόση 
δεν μπορεί να είναι μικρότερη από σαράντα (40) ευρώ. 

4. Η αίτηση του οφειλέτη για υπαγωγή στη ρύθμιση 
υποβάλλεται στη Δημοτική ΕπιχείρησηΎρευσης και Απο¬ 
χέτευσης το αργότερο έως τις 14.11.2014. Για την υπα¬ 
γωγή στη ρύθμιση το αίτημα εξετάζεται από τον Γ ενικό 
Διευθυντή της Δ.Ε.Υ.Α., κατόπιν σχετικής εισήγησης του 
προϊσταμένου της οικείας οικονομικής υπηρεσίας. 

5. Η ισχύς του παρόντος άρθρου αρχίζει από την ψή¬ 
φισή του. 

Άρθρο 26 

1. Στους φορείς των ΟΤΑ, που έχουν κατακυρωθεί από 
τη Δικαιούχο Ελληνική Εταιρεία Τοπικής Ανάπτυξης και 
Αυτοδιοίκησης Α.Ε. ως ανάδοχοι των πράξεων «Ενέργει¬ 
ες στήριξης ηλικιωμένων και λοιπών ατόμων που χρή- 
ζουν βοήθειας για την ενίσχυση της απασχολησιμότητας 
των εμμέσως ωφελούμενων ατόμων» του Ε.Π.ΑΝ.ΑΔ. στο 
πλαίσιο του ΕΣΠΑ 2007-2013 και εκκρεμεί η υπογραφή 
των σχετικών συμβάσεων, παρατείνονται οι συμβάσεις 
ιδιωτικού δικαίου ορισμένου χρόνου του απασχολούμενου 
στο πρόγραμμα προσωπικού, από τη λήξη τους μέχρι τη 
συμβασιοποίηση με την Ε.Ε.Τ.Α.Α. Α.Ε., κατ’ εξαίρεση του 
άρθρου 17 του ν. 3870/2010, όπως ισχύει. 

2. Με απόφαση του Υπουργού Εσωτερικών μπορεί 
να διατίθεται από τους πόρους του άρθρου 259 του 
ν. 3852/2010 (Α' 87) ποσό για την καταβολή της μισθοδο¬ 
σίας του ανωτέρω προσωπικού, για το χρονικό διάστημα 
από 1.1.2014 έως τη συμβασιοποίηση με την Ε.Ε.Τ.Α.Α. Α.Ε. 
στο πλαίσιο των ανωτέρω πράξεων. 

Άρθρο 27 

Η παρ. 10 του άρθρου 12 του ν. 4071/2012 (Α' 85) αντικα¬ 
θίσταται ως εξής: 

«Για την προαγωγή της υγείας και της ασφάλειας των 
εργαζομένων κατά την εργασία, σύμφωνα με τα οριζό¬ 
μενα από τις διατάξεις του ν. 3850/2010, είναι δυνατή η 
σύναψη από τους ΟΤΑ, εφόσον ο φορέας δεν διαθέτει 


τακτικό προσωπικό για την αντιμετώπιση της ανάγκης αυ¬ 
τής, συμβάσεων μίσθωσης έργου (κατά τις διατάξεις του 
άρθρου 6 του ν. 2527/1997) με ιατρό εργασίας και τεχνικό 
ασφαλείας ή δημοσίων συμβάσεων παροχής υπηρεσιών 
(της παρ. 2δ του άρθρου 15 του ν. 4281/2014) με φυσικά 
ή νομικά πρόσωπα που παρέχουν συναφείς υπηρεσίες. 
Νομίμως έχουν καταρτιστεί συμβάσεις μίσθωσης έργου 
ή παροχής υπηρεσιών μεταξύ ΟΤΑ και ιδιωτών για τη 
διασφάλιση της υγιεινής και ασφάλειας των εργαζομένων 
βάσει των διατάξεων του ν. 3850/2010, καθώς και του 
προϊσχύσαντος ν. 1568/1985.» 

Άρθρο 28 

1.0 Υπουργός Περιβάλλοντος, Ενέργειας και Κλιματικής 
Αλλαγής δύναται με απόφασή του να προκηρύσσει δρά¬ 
σεις χρηματοδοτούμενες από το Πρόγραμμα Δημοσίων 
Επενδύσεων (ΠΔΕ), που αφορούν στην αντικατάσταση 
συστημάτων θέρμανσης με καύσιμο πετρέλαιο από συ¬ 
στήματα θέρμανσης φυσικού αερίου στον οικιακό τομέα, 
με στόχο τη μείωση της ενεργειακής κατανάλωσης και 
τον περιορισμό των αέριων εκπομπών ρύπων. Φορέας 
χρηματοδότησης των δράσεων ορίζεται το Υπουργείο 
Περιβάλλοντος, Ενέργειας και Κλιματικής Αλλαγής. Στην 
απόφαση καθορίζεται το αντικείμενο των δράσεων, οι 
ωφελούμενοι, οι διαδικασίες υλοποίησης και πιστοποίη¬ 
σης, καθώς και οποιοδήποτε άλλο ειδικότερο, τεχνικό ή 
λεπτομερειακό ζήτημα σχετικό με την εφαρμογή τους. 

2. Στο πλαίσιο εφαρμογής των ως άνω δράσεων δύ- 
νανται να ορίζονται στην απόφαση της παραγράφου 1 
ως φορείς υποδοχής των αιτήσεων για ένταξη στις δρά¬ 
σεις, ως φορείς πιστοποίησης της αντικατάστασης του 
συστήματος θέρμανσης ή/και ως φορείς της καταβολής 
της χρηματοδότησης, οι Εταιρίες Παροχής Αερίου (ΕΠΑ) 
στις περιοχές ευθύνης τους, με την ιδιότητά τους ως 
διαχειριστές του δικτύου διανομής φυσικού αερίου. Στην 
περίπτωση αυτή, στην ίδια απόφαση προβλέπεται και ο 
Φορέας Ελέγχου για την πιστοποίηση της τήρησης των 
όρων και προϋποθέσεων των δράσεων από τις εν λόγω 
Εταιρίες Παροχής Αερίου. 

3. Γ ια όσες από τις ανωτέρω εργασίες αντικατάστασης 
συστημάτων θέρμανσης με καύσιμο πετρέλαιο από συστή¬ 
ματα θέρμανσης φυσικού αερίου απαιτείται, σύμφωνα με 
τις ισχύουσες πολεοδομικές διατάξεις, η έγκριση εκτέλε¬ 
σης εργασιών δόμησης μικρής κλίμακας, ο Υπουργός Πε¬ 
ριβάλλοντος, Ενέργειας και Κλιματικής Αλλαγής δύναται 
με απόφασή του να τις εξαιρεί από την υποχρέωση αυτή. 

4. Στην περίπτωση ορισμού Εταιριών Παροχής Αερίου 
(ΕΠΑ) για την άσκηση αρμοδιοτήτων, σύμφωνα με την 
παράγραφο 2, δύναται να καθορίζονται με κοινή απόφαση 
των Υπουργών Οικονομικών, Ανάπτυξης και Ανταγωνι¬ 
στικότητας και Περιβάλλοντος, Ενέργειας και Κλιματικής 
Αλλαγής οι αναγκαίες λεπτομέρειες όσον αφορά στη 
χρηματοδότηση των ανωτέρω φορέων από το ΠΔΕ για 
την υλοποίηση των δράσεων. Με την ίδια απόφαση είναι 
δυνατόν να ορίζεται αποζημίωση προς τους ανωτέρω 
φορείς, ως ποσοστό του προϋπολογισμού των δράσεων 
που διαχειρίζονται, το οποίο δεν δύναται να ξεπερνά το 
2% του προϋπολογισμού των δράσεων για την κάλυψη 
των εξόδων τους, ανάλογα με το εύρος των εργασιών 
που αναλαμβάνουν. 

Άρθρο 29 

Δαπάνες μεταφοράς μαθητών δημόσιων σχολείων 

Δαπάνες μεταφοράς μαθητών δημόσιων σχολείων, οι 
οποίες πραγματοποιούνται από την έναρξη του σχολικού 

έτους 2014-2015 (11.9.2014) μέχρι τη σύναψη της οικείας 
σύμβασης μεταφοράς και πάντως όχι πέραν αποκλειστι¬ 
κού χρονικού διαστήματος δύο (2) μηνών από την έναρξη 
ισχύος του παρόντος, καταβάλλονται νόμιμα, εφόσον ο 
οικείος Περιφερειάρχης βεβαιώνει με σχετική πράξη του 
την εκτέλεση της μεταφοράς των μαθητών και εφόσον 
το ύψος της σχετικής δαπάνης είναι σύμφωνο με τους 
όρους και το περιεχόμενο της οικείας σύμβασης μετα¬ 
φοράς μαθητών του ιδίου σχολικού έτους. 

Άρθρο 30 

1. Το άρθρο 146Α του Κώδικα Κατάστασης Δημοσίων Πολι¬ 
τικών Υπαλλήλων και Υπαλλήλων Ν.Π.Δ.Δ. (Υπαλληλικός Κώδι¬ 
κας, ν. 3528/2007, Α' 26), όπως ισχύει, αντικαθίσταται ως εξής: 

«Αρθρο 146Α 

Συγκρότηση και λειτουργία Δευτεροβάθμιου 
Πειθαρχικού Συμβουλίου 

1. Το Δευτεροβάθμιο Πειθαρχικό Συμβούλιο συγκροτείται 
με απόφαση του Υπουργού Διοικητικής Μεταρρύθμισης 
και Ηλεκτρονικής Διακυβέρνησης, λειτουργεί σε τρία τμή¬ 
ματα και αποτελείται από: 

α) έναν (1) Αντιπρόεδρο του Νομικού Συμβουλίου του 
Κράτους, ως Πρόεδρο, που υποδεικνύεται από τον Πρόε¬ 
δρο του Νομικού Συμβουλίου του Κράτους, 
β) έξι (6) Νομικούς Συμβούλους του Κράτους με ισάριθ¬ 
μους αναπληρωτές τους, που υποδεικνύονται από τον 
Πρόεδρο του Νομικού Συμβουλίου του Κράτους, 
γ) δύο (2) εν ενεργεία προϊσταμένους γενικών διευθύν¬ 
σεων του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης με δύο (2) αναπληρωτές 
τους εν ενεργεία προϊσταμένους γενικών διευθύνσεων ή 
διευθύνσεων του ίδιου Υπουργείου, 
δ) τον προϊστάμενο της γενικής διεύθυνσης που είναι 
αρμόδια για θέματα προσωπικού του Υπουργείου στο 
οποίο υπάγεται η υπηρεσία ή το οποίο εποπτεύει την 
υπηρεσία ή το Ν.Π.Δ.Δ. όπου διαπράχθηκε το πειθαρχι¬ 
κό παράπτωμα, με αναπληρωτή του άλλον προϊστάμε¬ 
νο γενικής διεύθυνσης ή διεύθυνσης του ίδιου ως άνω 
Υπουργείου, οριζόμενους πριν από την έναρξη της θητείας 
με απόφαση του οικείου Υπουργού. Όταν η πειθαρχική 
υπόθεση αφορά υπάλληλο Περιφέρειας, στο Συμβούλιο 
μετέχει ο προϊστάμενος γενικής διεύθυνσης της Περιφέ¬ 
ρειας Αττικής, που είναι αρμόδιος για θέματα προσωπι¬ 
κού, οριζόμενος με απόφαση του Περιφερειάρχη Αττικής. 
Προκειμένου για υπαλλήλους Αποκεντρωμένης Διοίκησης 
ή Ν.Π.Δ.Δ. που εποπτεύονται από τον Γ ενικό Γ ραμματέα 
Αποκεντρωμένης Διοίκησης στο Δευτεροβάθμιο Πειθαρ¬ 
χικό Συμβούλιο μετέχει προϊστάμενος γενικής διεύθυνσης 
με τον αναπληρωτή του προϊστάμενο γενικής διεύθυνσης 
ή διεύθυνσης του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης και 
ε) δύο (2) προϊσταμένους γενικών διευθύνσεων δήμων 
από τις Περιφερειακές Ενότητες της Περιφέρειας Αττι¬ 
κής, πλην της Περιφερειακής Ενότητας Νήσων, με τους 
αναπληρωτές τους, οι οποίοι υποδεικνύονται από τον 
Πρόεδρο του Δευτεροβάθμιου Πειθαρχικού Συμβουλίου, 
ύστερα από κλήρωση, κατ’ ανάλογη εφαρμογή της παρ. 
9 του άρθρου 146Β. 

Γραμματέας των τριών τμημάτων είναι υπάλληλος, κα¬ 
τηγορίας ΠΕ του Τμήματος Πειθαρχικής Ευθύνης και Δε¬ 
οντολογίας του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης που ορίζεται με τρεις 
αναπληρωτές υπαλλήλους, κατηγορίας ΠΕ, του ίδιου Τ μή¬ 
ματος με την απόφαση ορισμού μελών. 


2. Το πρώτο και δεύτερο τμήμα αποτελούνται έκαστο 
από: 

α) τον Πρόεδρο του Δευτεροβάθμιου Πειθαρχικού Συμ¬ 
βουλίου αναπληρούμενο από τον αρχαιότερο των ορισθέ- 
ντων Νομικών Συμβούλων του Κράτους, 

β) δύο (2) Νομικούς Συμβούλους του Κράτους με τους 
αναπληρωτές τους, 

γ) ένα τακτικό μέλος της περίπτωσης γ' της προηγού¬ 
μενης παραγράφου, αναπληρούμενο από το αναπληρω¬ 
ματικό του μέλος και 

δ) το τακτικό μέλος της περίπτωσης δ' της προηγού¬ 
μενης παραγράφου, αναπληρούμενο από το αναπληρω¬ 
ματικό του μέλος. 

3. Το τρίτο τμήμα είναι αρμόδιο για τις πειθαρχικές 
υποθέσεις του μόνιμου και με σχέση εργασίας ιδιωτικού 
δικαίου προσωπικού των δήμων και των νομικών προσώ¬ 
πων δημοσίου δικαίου αυτών και αποτελείται από: 

α) τον Πρόεδρο του Δευτεροβάθμιου Πειθαρχικού Συμ¬ 
βουλίου, με τον αναπληρωτή του, αντιπρόεδρο ή νομικό 
σύμβουλο του Νομικού Συμβουλίου του Κράτους, ο οποίος 
ασκεί καθήκοντα παράλληλα των κυρίων καθηκόντων του, 

β) δύο (2) Νομικούς Συμβούλους του Κράτους με τους 
αναπληρωτές τους και 

γ) τα τακτικά μέλη της περίπτωσης ε' της προηγούμενης 
παραγράφου, αναπληρούμενο από τα αναπληρωματικά 
τους μέλη. 

Τα μέλη των τριών τμημάτων με τον Γ ραμματέα και τους 
αναπληρωτές τους ορίζονται με απόφαση του Προέδρου 
του Δευτεροβάθμιου Πειθαρχικού Συμβουλίου. 

4. Τα μέλη του Δευτεροβάθμιου Πειθαρχικού Συμβουλίου 
μαζί με τους αναπληρωτές τους ορίζονται για θητεία δύο 
(2) ετών που αρχίζει την 1η Ιανουάριου, με απόφαση που 
εκδίδεται κατά το Δεκέμβριο του προηγούμενου έτους. 
Κατά τη διάρκεια της θητείας τους απαγορεύεται η αντι¬ 
κατάσταση μελών, εκτός αν συντρέχουν αποδεδειγμένα 
σοβαροί υπηρεσιακοί ή προσωπικοί λόγοι. 

5. Τα τακτικά μέλη των περιπτώσεων α' και β' της παρα¬ 
γράφου 1 είναι πλήρους και αποκλειστικής απασχόλησης 
στο Δευτεροβάθμιο Πειθαρχικό Συμβούλιο. Η θητεία τους 
σε αυτό θεωρείται χρόνος πραγματικής υπηρεσίας τους 
στις οργανικές τους θέσεις και στο βαθμό τον οποίο 
κατέχουν, για όλες τις συνέπειες. Τ α ανωτέρω μέλη μπο¬ 
ρούν να συμμετέχουν στις συνεδριάσεις της Ολομέλειας, 
των Τμημάτων και των λοιπών συλλογικών οργάνων του 
Νομικού Συμβουλίου του Κράτους. 

6. Με κοινή απόφαση των Υπουργών Διοικητικής Με¬ 
ταρρύθμισης και Ηλεκτρονικής Διακυβέρνησης και Οικο¬ 
νομικών καθορίζεται αποζημίωση των τακτικών μελών του 
Δευτεροβάθμιου Πειθαρχικού Συμβουλίου, καθώς και των 
αναπληρωματικών μελών ανάλογα με τις συνεδριάσεις 
στις οποίες μετείχαν, σύμφωνα με τις κείμενες διατάξεις. 

7. Για τη διαδικασία ενώπιον του Δευτεροβάθμιου Πει¬ 
θαρχικού Συμβουλίου εφαρμόζονται αναλόγως οι διατά¬ 
ξεις των άρθρων 136,137,138,139 και 140 του παρόντος. 

8. Τα πειθαρχικά συμβούλια είναι υποχρεωμένα να ενη¬ 
μερώνουν σε τακτά χρονικά διαστήματα το Δευτεροβάθ¬ 
μιο Πειθαρχικό Συμβούλιο για την πορεία και την έκβαση 
των πειθαρχικών υποθέσεων, από την εισαγωγή τους σε 
αυτά μέχρι την έκδοση της πειθαρχικής απόφασης. 

9. Με απόφαση του Προέδρου του Δευτεροβάθμιου Πει¬ 
θαρχικού Συμβουλίου ασκείται πειθαρχική δίωξη ενώπιον 
του Συμβουλίου αυτού κατά των μελών των πειθαρχι¬ 
κών συμβουλίων που δεν είναι δικαστές και τα οποία 
παραβαίνουν τις διατάξεις της παρ. 2 του άρθρου 122 
του παρόντος, καθώς και τις διατάξεις της προηγούμενης 

παραγράφου. Για τα μέλη των πειθαρχικών συμβουλίων 
που είναι δικαστές ισχύει για την παραπομπή τους το 
άρθρο 91 παρ. 3 του Συντάγματος. 

10. Η γραμματειακή υποστήριξη του Δευτεροβάθμιου 
Πειθαρχικού Συμβουλίου γίνεται από υπαλλήλους του 
Τμήματος Πειθαρχικής Ευθύνης και Δεοντολογίας του 
Υπουργείου Διοικητικής Μεταρρύθμισης και Ηλεκτρονικής 
Διακυβέρνησης, επιφορτισμένους κυρίως με τα καθήκοντα 
αυτά, τα οποία περιλαμβάνουν: α) την τήρηση πρωτο¬ 
κόλλου εισερχομένης και εξερχομένης αλληλογραφίας, 
β) τη διακίνηση της αλληλογραφίας, γ) τη μέριμνα για την 
τήρηση των ημερησίων διατάξεων, των Πρακτικών του 
Συμβουλίου και της αποστολής των φακέλων υποθέσεων 
στις ενδιαφερόμενες υπηρεσίες, δ) την τήρηση αρχείου 
των εκδικαζόμενων υποθέσεων, ε) την τήρηση αρχείου επί 
της πορείας και της έκβασης των πειθαρχικών υποθέσεων 
που παραπέμπονται στα πειθαρχικά συμβούλια, στ) τη 
στατιστική επεξεργασία των στοιχείων. 

11. Το Δευτεροβάθμιο Πειθαρχικό Συμβούλιο λειτουργεί 
αποκλειστικά ως πειθαρχικό με την επιφύλαξη του άρ¬ 
θρου 95. Κρίνει σε δεύτερο βαθμό, κατά το νόμο και την 
ουσία και κατ’ εξαίρεση σε πρώτο και τελευταίο βαθμό 
όταν αυτό προβλέπεται. Το Συμβούλιο αυτό λειτουργεί 
και ως πειθαρχικό συμβούλιο των ανωτάτων υπαλλήλων 
του Δημοσίου και των Ν.Π.Δ.Δ. και κρίνει σε πρώτο και 
τελευταίο βαθμό. 

12. Ο υπάλληλος μπορεί να παρίσταται ενώπιον του 
Δευτεροβάθμιου Πειθαρχικού Συμβουλίου που κρίνει πει¬ 
θαρχική του υπόθεση αυτοπροσώπως ή με συμπαράσταση 
δικηγόρου ή μόνο δια δικηγόρου. 

13. Στο Δευτεροβάθμιο Πειθαρχικό Συμβούλιο ως εισηγη¬ 
τές ορίζονται, με πράξη του Προέδρου, μόνο μέλη αυτού, 
τακτικά ή αναπληρωματικά. Τα τμήματα του Δευτεροβάθ¬ 
μιου Πειθαρχικού Συμβουλίου βρίσκονται σε απαρτία όταν 
είναι παρόντα τρία (3) τουλάχιστον μέλη τους, στα οποία 
απαραιτήτως πρέπει να περιλαμβάνεται ο Πρόεδρος ή ο 
αναπληρωτής του. Σε περίπτωση ισοψηφίας υπερισχύει 
η ψήφος του Προέδρου. Εάν σχηματισθούν περισσότερες 
από δύο γνώμες, όσοι ακολουθούν την ασθενέστερη οφεί¬ 
λουν να προσχωρήσουν σε μία από τις επικρατέστερες. 

14. Η ψηφοφορία των μελών των συμβουλίων γίνεται 
κατά σειρά αντίστροφη από εκείνη της απόφασης ορισμού 
τους. Δεν επιτρέπεται η αποχή από την ψηφοφορία ή η 
λευκή ψήφος. 

15. Με απόφαση του Υπουργού Διοικητικής Μεταρρύθ¬ 
μισης και Ηλεκτρονικής Διακυβέρνησης καθορίζεται ο 
ειδικότερος τρόπος λειτουργίας του Δευτεροβάθμιου 
Πειθαρχικού Συμβουλίου, όπως ενδεικτικά ο τόπος και ο 
χρόνος συνεδρίασης, η εν γένει γραμματειακή υποστήριξη 
αυτού, καθώς και κάθε σχετική λεπτομέρεια εφαρμογής 
του παρόντος άρθρου. 

16. Γ ια όσα θέματα δεν ρυθμίζονται από το παρόν άρθρο 
ισχύουν αναλόγως οι διατάξεις περί συλλογικών οργάνων 
του ν. 2690/1999 (Α' 45).» 

2. Η παρ. 3 και η παρ. 6 του άρθρου πέμπτου του 
ν. 4057/2012 (Α' 54) καταργούνται και οι παράγραφοι 4 
και 5 αναριθμούνται σε παράγραφο 3 και παράγραφο 4 
αντίστοιχα. 

Άρθρο 31 

1. Στο τέλος του άρθρου 7 του ν. 4111/2013 (Α' 18), όπως 
έχει τροποποιηθεί και ισχύει, προστίθεται εδάφιο ως εξής: 


«Η κατά τα ανωτέρω παραμονή στην υπηρεσία Προϊστα¬ 
μένου Γενικής Διεύθυνσης δύναται να αίρεται με απόφα¬ 
ση του αρμόδιου οργάνου σε περίπτωση κατάργησης ή 
συγχώνευσης ή εν γένει αναδιοργάνωσης των οργανικών 
μονάδων του Υπουργείου προ της τοποθέτησης μετα¬ 
βατικά των προϊσταμένων στις νέες οργανικές μονάδες, 
σύμφωνα με τις κείμενες διατάξεις, οπότε και ο υπάλληλος 
απολύεται αυτοδικαίως.» 

2. Στο τέλος της παρ. 12 του άρθρου 162 του Υπαλλη¬ 
λικού Κώδικα (ν. 3528/2007), όπως αντικαταστάθηκε με 
τις διατάξεις του άρθρου 2 του ν. 4275/2014, προστίθεται 
εδάφιο ως εξής: 

«Οι συνεδριάσεις των Συμβουλίων αυτών δύνανται να 
πραγματοποιούνται και στην έδρα του Α.Σ.Ε.Π..» 

Άρθρο 32 

Χρηματικές αξιώσεις των οργανισμών τοπικής αυτοδι¬ 
οίκησης που αφορούν σε απόδοση φόρων, τελών, δικαι¬ 
ωμάτων και εισφορών και προκύπτουν εξαιτίας μη υπο¬ 
βολής από τους υπόχρεους των αναγκαίων στοιχείων 
για τη βεβαίωσή τους ή υποβολής ανακριβών ή ελλιπών 
στοιχείων ή λανθασμένα βεβαιωμένων οφειλών, βεβαιώ¬ 
νονται σε βάρος των υπόχρεων εντός εικοσαετίας από τη 
λήξη του οικονομικού έτους που δημιουργήθηκε η σχετι¬ 
κή υποχρέωση προς καταβολή τους, χωρίς την επιβολή 
προσαυξήσεων. 

Άρθρο 33 
Έναρξη ισχύος 

Η ισχύς του παρόντος νόμου αρχίζει από την 1η Ιανου¬ 
άριου 2015. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 22 Οκτωβρίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

Θεωρήθηκε και τέθηκε η Μεγάλη Σφραγίδα του Κρά¬ 
τους. 

Αθήνα, 23 Οκτωβρίου 2014 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 

